A Bizottság közleménye az (EU) 2017/625 európai parlamenti és tanácsi rendeletnek a tagállamok által benyújtott éves jelentésekben alkalmazandó formanyomtatvány-minta tekintetében történő alkalmazására vonatkozó szabályok megállapításáról szóló (EU) 2019/723 bizottsági végrehajtási rendelet mellékletében foglalt formanyomtatvány-minta kitöltési útmutatójáról

(2021/C 71/01)

Tartalomjegyzék

1. Az útmutató célja 3

2. Az éves jelentés célja 3

3. Jogi háttér 3

4. Fogalommeghatározások 4

5. Az éves jelentés hatóköre 5

6. Jelentéstételi időszak és az éves jelentések benyújtása 6

7. Kapcsolat más egyedi jelentésekkel 6

8. Általános útmutatás 7

9. Útmutató az éves jelentés formanyomtatvány-mintájának kitöltéséhez 7

I. RÉSZ 7

1. Bevezetés 7

2. A többéves nemzeti ellenőrzési terv eredményes működésének biztosítása érdekében hozott intézkedések, beleértve a végrehajtási intézkedéseket és azok eredményeit is 8

3. A többéves nemzeti ellenőrzési tervben végrehajtott módosítások 7

4. Illetékek vagy díjak 9

II. RÉSZ 10

A. Általános információk 10

A.1. A megfelelés elért szintjére vonatkozó általános következtetés 10

A.2. A tagállam többéves nemzeti ellenőrzési terve értelmében az előző évben elvégzett hatósági ellenőrzések eredményei 10

A.3. Azon esetek jellege és száma területenként, amelyekben az illetékes hatóságok az előző évben az (EU) 2017/625 rendelet 1. cikkének (2) bekezdésében említett szabályoknak való meg nem felelést állapítottak meg 11

B. Szakaszonkénti információk 11

1. szakasz: Élelmiszerek és azok biztonságos, ép és egészséges volta az élelmiszer-termelés, -feldolgozás és -forgalmazás bármely szakaszában, ideértve azokat a szabályokat, amelyek célja tisztességes gyakorlatok biztosítása a kereskedelemben, valamint a fogyasztók tájékoztatása és érdekeik védelme, továbbá az élelmiszerekkel rendeltetésszerűen érintkezésbe kerülő anyagok és tárgyak előállítása és felhasználása 11

2. szakasz: Géntechnológiával módosított szervezetek (GMO-k) környezetbe történő szándékos kibocsátása élelmiszerek és takarmányok előállítása céljából 18

3. szakasz: Takarmányok és takarmánybiztonság a takarmánytermelés, -feldolgozás és -forgalmazás, valamint a takarmányfelhasználás bármely szakaszában, ideértve azokat a szabályokat, amelyek célja tisztességes gyakorlatok biztosítása a kereskedelemben, valamint a fogyasztók tájékoztatása, továbbá egészségük és érdekeik védelme 20

4. szakasz: Állategészségügyi követelmények 22

5. szakasz: Az állati melléktermékekből és a belőlük származó termékekből eredő, az emberek vagy az állatok egészségét érintő kockázatok megelőzése és csökkentése 25

6. szakasz: Állatjóléti követelmények 27

7. szakasz: A növénykárosítókkal szembeni védekező intézkedések 29

8. szakasz: Növényvédő szerek forgalomba hozatalára és használatára, valamint a peszticidek fenntartható használatára vonatkozó követelmények, a peszticidek kijuttatásához használt berendezésekre vonatkozó szabályok kivételével 31

9. szakasz: Ökológiai termelés és az ökológiai termékek címkézése 32

10. szakasz: Oltalom alatt álló eredetmegjelölések, oltalom alatt álló földrajzi jelzések és hagyományos különleges termékek jelöléseinek alkalmazása és címkézése 32

1. Az útmutató célja

Ezen útmutató célja, hogy segítse a tagállamokat a többéves nemzeti ellenőrzési tervük végrehajtásáról szóló éves jelentésükben foglalt információk és adatok formanyomtatvány-mintán történő benyújtásában.

Ez az útmutató a nemzeti hatóságokat hivatott segíteni az (EU) 2017/625 európai parlamenti és tancsái rendelet (1) 113. cikkének (1) bekezdése és az (EU) 2019/723 bizottsági végrehajtási rendelet (2) alkalmazásában. Az uniós jog hitelt érdemlő értelmezése az Európai Unió Bíróságának kizárólagos hatáskörébe tartozik.

2. Az éves jelentés célja

A tagállamok éves jelentésének célja a következő:

a) az (EU) 2017/625 európai parlamenti és tanácsi rendelet 113. cikkének (1) bekezdésében meghatározott, jelentéstételre vonatkozó jogi kötelezettségek teljesítése;

b) az (EU) 2017/625 rendelet egységes feltételek mellett történő végrehajtásának biztosítása, valamint az összehasonlítható adatok gyűjtésének és továbbításának, illetve ezt követően az adatok uniós szintű statisztikákká történő összeállításának elősegítése;

c) a többéves nemzeti ellenőrzési terv aktualizálásának és felülvizsgálatának során történő felhasználás.

Az adatok éves jelentés céljából történő összegyűjtésének és elemzésének folyamata segítheti a tagállamokat abban, hogy felülvizsgálják ellenőrzési rendszereik hatékonyságát, továbbá hozzájárulhat ellenőrzési rendszereik fejlesztéséhez és folyamatos javításához.

Az (EU) 2017/625 rendelet 11. cikkének (1) bekezdése szerint a tagállamok illetékes hatóságainak biztosítaniuk kell az alábbiakra vonatkozó információk rendszeres és időszerű közzétételét:

d) a hatósági ellenőrzések típusa, száma és eredménye;

e) az előírásoknak való meg nem felelés feltárt eseteinek típusa és száma;

f) azon esetek típusa és száma, amelyekben az illetékes hatóságok az (EU) 2017/625 rendelet 138. cikkének megfelelő intézkedéseket hoztak; valamint

g) azon esetek típusa és száma, amelyekben a rendelet 139. cikkében említett szankciókat szabtak ki.

Ezeket az információkat adott esetben az éves jelentések közzététele révén lehet közölni.

Az (EU) 2017/625 rendelet 114. cikke (1) bekezdésének a) pontja értelmében a Bizottság a tagállami hatósági ellenőrzések működéséről szóló éves jelentés elkészítésekor figyelembe veszi az éves jelentésekben közölt információkat.

3. Jogi háttér

Az (EU) 2017/625 rendelet 113. cikkének (1) bekezdése az alábbiak szerint rendelkezik:

„(1) A tagállamok minden év augusztus 31-éig jelentést nyújtanak be a Bizottságnak, amelyben ismertetik a következőket: a) a többéves nemzeti ellenőrzési tervükben a 111. cikk (2) bekezdésében említett tényezők figyelembevétele érdekében tett bármely módosítás; b) a többéves nemzeti ellenőrzési terv értelmében az előző évben elvégzett hatósági ellenőrzések eredményei; c) területenként azon esetek jellege és száma, amelyekben az illetékes hatóságok az előző évben az 1. cikk (2) bekezdésében említett szabályoknak való meg nem felelést állapítottak meg; d) a többéves nemzeti ellenőrzési terv eredményes működésének biztosítása érdekében hozott intézkedések, ideértve a végrehajtási intézkedéseket és azok eredményeit is; valamint e) az illetékes hatóság weboldalán szereplő, a 85. cikk (2) bekezdésében említett díjakra, illetve illetékekre vonatkozó nyilvános információkra mutató link.”

4. Fogalommeghatározások

Ezen útmutatóban hivatkozunk a vonatkozó uniós jogszabályokban rögzített fogalommeghatározásokra, különös tekintettel a 178/2002/EK európai parlamenti és tanácsi rendelet (3) 2. és 3. cikkében, az (EU) 2016/2031 európai parlamenti és tanácsi rendelet (4) 2. cikkében, valamint az (EU) 2017/625 rendelet 2. és 3. cikkében foglalt fogalommeghatározásokra. Meg kell említeni különösen az (EU) 2017/625 rendelet 2. cikkében megállapított alábbi fogalommeghatározásokat:

a) a „hatósági ellenőrzések” olyan tevékenységek, amelyeket az illetékes hatóságok vagy a bizonyos hatósági ellenőrzési feladatok végzésére felhatalmazott, átruházott feladatot ellátó szervezetek, illetve természetes személyek végeznek e rendelettel összhangban az alábbiak ellenőrzése céljából: — a vállalkozók megfelelése e rendeletnek, valamint az 1. cikk (2) bekezdésében foglalt szabályoknak, — az állatok, illetve áruk megfelelése az 1. cikk (2) bekezdésben említett szabályokban megállapított követelményeknek, beleértve a hatósági bizonyítvány, illetve hatósági tanúsítvány kiállítására vonatkozó követelményeket is;

b) a „más hatósági tevékenységek” a hatósági ellenőrzésektől eltérő olyan tevékenységek, amelyeket az illetékes hatóságok vagy a bizonyos, más hatósági tevékenységek végzésére felhatalmazott, átruházott feladatot ellátó szervezetek, illetve természetes személyek végeznek e rendelettel, valamint az 1. cikk (2) bekezdésben említett szabályokkal összhangban, beleértve a következő célokból végzett tevékenységeket is: állatbetegségek, illetve a növénykárosítók jelenlétének ellenőrzése, az ilyen állatbetegségek, illetve növénykárosítók elterjedésének megelőzése vagy visszaszorítása, az ilyen állatbetegségek, illetve növénykárosítók felszámolása, engedélyek, illetve jóváhagyások megadása, valamint hatósági bizonyítványok, illetve hatósági tanúsítványok kiállítása.

A fenti fogalommeghatározásokon kívül ezen útmutató alkalmazásában szem előtt kell tartani továbbá a következő megközelítéseket:

a) A hatósági ellenőrzések számolási módja

A hatósági ellenőrzések számolásának megközelítésmódja az (EU) 2017/625 rendelet 13. cikkének (1) bekezdésén alapul, amely szerint az illetékes hatóságoknak írásos feljegyzést kell készíteniük valamennyi általuk végrehajtott hatósági ellenőrzésről, papír vagy elektronikus formátumban. A hatósági ellenőrzéseket a tagállamok éves jelentéseinek elkészítésekor ezen feljegyzések alapján kell számolni.

Előfordulhat, hogy a hatósági ellenőrzés során az illetékes hatóságok eltérő módszereket vagy technikákat alkalmaznak, és az 1. cikk (2) bekezdésében említettek közül több területen végeznek tevékenységeket, az adott területeken belül akár eltérő szabályok szerint (5). A hatósági ellenőrzésről szóló írásos feljegyzésnek tükröznie kell ezeket a tevékenységeket, és az illetékes hatóságoknak ennek megfelelően kell jelentést tenniük (például egy hatósági minta több elemzéshez vezet öt különböző szabályra kiterjedően = öt elemzési eredmény/laboratóriumi jelentés = öt különböző szabály szerinti hatósági ellenőrzések; egy látogatás/helyszíni szemle három különböző szabályra kiterjedően = három különböző szabály szerinti hatósági ellenőrzések).

Amennyiben az illetékes hatóságok több tevékenységet végző (például halászati termékeket feldolgozó és áruk számára hűtőházat üzemeltető) vállalkozónál/létesítménynél végeznek hatósági ellenőrzést, és az illetékes hatóságok ezek közül két vagy több tevékenységet vizsgálnak, akkor az illetékes hatóságoknak lehetőség szerint tevékenységenként kell jelentést tenniük az ellenőrzésekről.

b) A vállalkozók/létesítmények számolási módja

Előfordulhat, hogy a nyilvántartásba vett vállalkozók és az engedélyezett létesítmények különféle tevékenységeket végeznek, amelyekre nézve az uniós agrár-élelmiszeripari láncra vonatkozó jogszabályok más-más szabályai írnak elő követelményeket. Az illetékes hatóságok naprakész jegyzékeket vezetnek ezekről a vállalkozókról és létesítményekről, és azon belül tevékenységeikről. Ezért a vállalkozók és/vagy a létesítmények számának meghatározásakor az illetékes hatóságoknak szem előtt kell tartaniuk az általuk végzett tevékenységeket, és a megfelelő kategóriákba kell belefoglalniuk őket (például ha egy létesítmény nagy- és kiskereskedelmi tevékenységeket egyaránt végez, ezt a létesítményt a nagykereskedelem és a kiskereskedelem kategóriájában is be kell számítani).

c) A meg nem felelés eseteinek számolási módja

Ezen útmutató alkalmazásában a meg nem felelés az (EU) 2017/625 rendelet 1. cikkének (2) bekezdésében említett területeken történő szabálysértést jelenti.

A meg nem felelés eseteinek számolásánál alkalmazott megközelítés az (EU) 2017/625 rendelet 13. cikkének (2) bekezdésén alapul, amelynek értelmében az illetékes hatóságoknak haladéktalanul tájékoztatniuk kell a vállalkozót a hatósági ellenőrzések során feltárt valamennyi meg nem felelésről. Az éves jelentések tagállamok általi elkészítésekor a meg nem felelés eseteit az illetékes hatóság által a vállalkozó számára kiállított írásbeli értesítés alapján kell számítani.

Előfordulhat, hogy az illetékes hatóságok a hatósági ellenőrzés során az alábbiak végrehajtása tekintetében tárnak fel meg nem felelést:

— különböző szabályok az 1. cikk (2) bekezdésében említett területek egyikén belül (például három jogi aktus a takarmányok területén – az 1. cikk (2) bekezdésének c) pontja), vagy

— különböző területeken belüli szabályok (például egy jogi aktus az állategészségügy területén – az 1. cikk (2) bekezdésének d) pontja – és két jogi aktus az állatjólét területén – az 1. cikk (2) bekezdésének f) pontja).

Az illetékes hatóság vállalkozónak címzett – a meg nem felelés eseteit azonosító – írásbeli értesítésében tükrözni kell ezeket az eseteket, és az illetékes hatóságoknak eszerint kell ezekről jelentést tenniük.

d) Közigazgatási és bírósági tevékenységek/intézkedések

Az (EU) 2017/625 rendelet 138. cikkének (1) bekezdése értelmében amennyiben a meg nem felelés megállapítást nyer, az illetékes hatóságok kötelesek megfelelő intézkedéseket hozni annak biztosítására, hogy az érintett vállalkozó orvosolja a meg nem felelést, és megelőzze e meg nem felelés későbbi előfordulását. Az illetékes hatóságok által hozott intézkedésekről két kategóriában kell jelentést tenni: közigazgatási, illetve bírósági.

Közigazgatási tevékenységek/intézkedések azok, amelyek az illetékes hatóság hatáskörébe tartoznak, és amelyeket az illetékes hatóság kezdeményez.

Bírósági tevékenységek/intézkedések azok, amelyek az igazságügyi hatóságok hatáskörébe tartoznak, és a meg nem felelés olyan eseteire vonatkoznak, amelyeket az illetékes hatóság az igazságügyi hatósághoz utalt.

Az illetékes hatóságok által kezdeményezett, illetve az igazságügyi hatóság hatáskörébe tartozó eljárások/intézkedések száma nem feltétlenül egyezik meg automatikusan a meg nem felelés feltárt eseteinek számával.

5. Az éves jelentés hatóköre

Az éves jelentés az (EU) 2017/625 rendelet 110. cikkének (1) bekezdésével összhangban elkészített többéves nemzeti ellenőrzési terv alkalmazási körére terjed ki, figyelembe véve a rendelet 113. cikkének (1) bekezdésében foglalt követelményeket.

A tagállamok már nyújtanak be információkat és adatokat a Bizottságnak az importellenőrzésekre és az Unión belüli kereskedelemmel kapcsolatos ellenőrzésekre vonatkozóan, a hatósági ellenőrzések számítógépes információkezelési rendszerének (IMSOC) alkalmazásakor. Ezek az információk és adatok ezért nem képezik az éves jelentés részét.

A tagállamoknak nem kell információkat belefoglalniuk éves jelentésükbe az illetékes hatóságok, illetve az átruházott feladatot ellátó szervezetek vagy azon természetes személyek által végzett egyéb hatósági tevékenységekről, akiket felhatalmaztak bizonyos egyéb hatósági tevékenységek elvégzésére (6).

Hasonlóképpen nem kell beszámolni az éves jelentésben a kölcsönös megfeleltetési követelmények ellenőrzésére vonatkozó, a 809/2014/EU bizottsági végrehajtási rendelet (7) 9. cikke szerinti adatokról.

Ugyanakkor a tagállamoknak információkat és adatokat kell benyújtaniuk azokra a hatósági ellenőrzésekre vonatkozóan, amelyeket az (EU) 2017/625 rendelet 1. cikke (4) bekezdésének a) pontjával összhangban a tagállamoknak az 1306/2013/EU európai parlamenti és tanácsi rendelet (8) 89. cikke alapján kell elvégezniük, amennyiben ezen ellenőrzések során lehetséges csalárd vagy megtévesztő gyakorlatokat állapítanak meg az 1308/2013/EU európai parlamenti és tanácsi rendelet (9) 73–91. cikkében említett forgalmazási előírások tekintetében.

A szabályokról nem teljes körű, indikatív jegyzékek találhatók az I–X. mellékletben, iránymutatásként az éves jelentés formanyomtatvány-mintájában közlendő információkkal kapcsolatban.

6. Jelentéstételi időszak és az éves jelentések benyújtása

Az (EU) 2017/625 rendelet 113. cikkének (1) és (2) bekezdése szerint a tagállamok a jelentés tárgyévét követő év augusztus 31-éig nyújtják be a Bizottságnak éves jelentéseiket, a Bizottság által elfogadott formanyomtatvány-minták használatával. A formanyomtatvány-mintát az (EU) 2019/723 bizottsági végrehajtási rendelet állapítja meg, amely 2019. december 14-étől alkalmazandó. Így az első olyan éves jelentéseket, amelyekhez az említett formanyomtatvány-mintát használják, 2021. augusztus 31-ig kell benyújtani a Bizottságnak.

7. Kapcsolat más egyedi jelentésekkel

Az (EU) 2017/625 rendelet nem érinti a hatósági ellenőrzésekkel kapcsolatos egyedi uniós rendelkezéseket. Ezért az (EU) 2017/625 rendelet 113. cikkének (1) bekezdésében előírt éves jelentés nem helyettesíti a más uniós jogszabályok alapján egyéb hatósági ellenőrzésekre vonatkozóan előírt éves vagy egyéb jelentéseket.

Az (EU) 2019/723 bizottsági végrehajtási rendelet lehetőség szerint integrálja azokat a formanyomtatvány-mintákat, amelyeket a Bizottság a hatósági ellenőrzésekről szóló egyéb jelentések benyújtására vonatkozóan fogadott el, amelyeket az illetékes hatóságoknak az (EU) 2017/625 rendelet 1. cikkének (2) bekezdésében említett szabályoknak megfelelően kell benyújtaniuk a Bizottságnak. Az integrálásra példaként említhetők az élelmiszerekkel érintkezésbe kerülő anyagokkal, az élelmiszerek besugárzásával, az állatok azonosításával és nyilvántartásba vételével, valamint az ökológiai adatokkal kapcsolatos hatósági ellenőrzésekre vonatkozó információkról és adatokról szóló tagállami jelentések.

Az 1107/2009/EK európai parlamenti és tanácsi rendelet (10) (EU) 2017/625 rendelettel módosított 68. cikkében és az (EU) 2017/625 rendelet 113. cikkének (1) bekezdésében előírt jelentéstételi kötelezettségek hatóköre hasonló. Emellett az 1107/2009/EK rendelet 68. cikkében meghatározott határidőt hozzáigazították az (EU) 2017/625 rendelet 113. cikkének (1) bekezdésében előírt határidőhöz. Ezért a tagállamoknak éves jelentésükbe bele kell foglalniuk az 1107/2009/EK rendelet 68. cikke szerint bejelentendő kérdésköröket (nevezetesen az (EU) 2019/723 végrehajtási rendelet melléklete II. részének 8. szakaszában).

Az összehangolt ellenőrzési programok alkalmazásában elvégzett hatósági ellenőrzésekről (az (EU) 2017/625 rendelet 112. cikke) be kell számolni az éves jelentésben. Az e programok keretében elvégzett ellenőrzések hatósági ellenőrzéseknek minősülnek, és – noha eredményeikről a programban meghatározott módon kell jelentést tenni – az éves jelentésben is jelenteni kell őket. A vonatkozó megjegyzések rovatában magyarázatként lehet jelezni, hogy ilyen program végrehajtására került sor.

8. Általános útmutatás

Az (EU) 2017/625 rendelet rendszeralapú megközelítésről rendelkezik a tagállamok hatósági ellenőrzései tekintetében. Egy ilyen megközelítés alapvető eleme a hatósági ellenőrzések eredményeinek összegyűjtése és elemzése és belőlük következtetések levonása azzal a céllal, hogy megfelelő rendszeralapú helyesbítő intézkedéseket lehessen megállapítani, illetve szükség esetén a többéves nemzeti ellenőrzési terveket ki lehessen igazítani, vagy módosítani lehessen. Az éves jelentésnek tehát összegzést kell adnia erről a tevékenységről.

A hatósági ellenőrzések számának egyszerű statisztikai összegzése nem elégíti ki ezt a követelményt. Az éves jelentés összeállításakor a tagállamoknak áttekintést kell adniuk azokról az átfogó vagy összesített nemzeti eredményekről, amelyeken a hatósági ellenőrzések eredményeinek elemzése alapul.

A hatósági ellenőrzések eredményeinek áttekintésében és elemzésében tárgyalandó kérdések ezen útmutató 9. szakaszában olvashatók. Az eredmények elemzésében meg lehet állapítani a tendenciákat, és értékelni lehet jelentőségüket és a hatósági ellenőrzésekre gyakorolt esetleges jövőbeli következményeket.

A nyers ellenőrzési adatok összegyűjtése céljából amennyiben az uniós jogszabályok azt írják elő, hogy az (EU) 2017/625 rendelet 1. cikkének (2) bekezdésében megjelölt területekkel kapcsolatban egyedi jelentések céljából adatokat kell gyűjteni, az adott területre vonatkozó hatósági ellenőrzések eredményeinek elemzését ezekre az adatokra kell alapozni.

Amennyiben nincsenek ilyen rendelkezések, a tagállamoknak az éves jelentésre vonatkozó formanyomtatvány-mintát kell követniük az adatok összeállításánál.

A szabálysértések osztályozása tekintetében: amennyiben az uniós jogszabályok rendelkeznek ilyen osztályozásról, az éves jelentésekhez ezt az osztályozást kell használni. Külön rendelkezés hiányában a tagállamoknak az éves jelentésre vonatkozó formanyomtatvány-minta meg nem felelésre vonatkozó osztályozását kell követniük.

Az (EU) No 2017/625 rendelet 116. cikkében előírt bizottsági ellenőrzések céljából a Bizottság kérheti a hatósági ellenőrzések éves jelentésben közölt eredményeit és elemzését alátámasztó háttéradatok benyújtását, amelyeket tehát meg kell őrizni, és kérésre a Bizottság rendelkezésére kell bocsátani (az említett rendelet 119. cikkének b) pontja).

9. Útmutató az éves jelentés formanyomtatvány-mintájának kitöltéséhez

Az éves jelentés formanyomtatvány-mintáját az (EU) 2019/723 végrehajtási rendelet melléklete tartalmazza. A tagállamoknak az információkat és az adatokat a formanyomtatvány-minta elektronikus verziójának használatával kell benyújtaniuk, amely a SANTE adatgyűjtési platformján (az IMSOC keretein belül) a „Hatósági ellenőrzésekről történő éves jelentéstétel” (AROC) alatt érhető el.

Az éves jelentés címe a következő:

„A (tagállam neve beillesztendő) által a (jelentéstételi év beillesztendő). január 1. és (jelentéstételi év beillesztendő). december 31. közötti időszakra benyújtott éves jelentés”.

I. RÉSZ

Az alábbi számozott szakaszok megfelelnek az éves jelentésre vonatkozó – az (EU) 2019/723 rendelet mellékletében foglalt – formanyomtatvány-minta rovatainak.

1. Bevezetés

Ez a szakasz egy 1. számú szövegdobozból áll, szabad szöveges leírás céljára.

A tagállamok bemutathatják a stratégiai célkitűzések elérése felé tett előrelépéseiket és azokat a kihívásokat, amelyekkel a jelentéstételi év során szembesültek a többéves nemzeti ellenőrzési terv végrehajtásakor. Amennyiben az éves jelentés a többéves nemzeti ellenőrzési terv végrehajtásának első vagy utolsó évére vonatkozik, ezt figyelembe kell venni.

Szerepeltethető itt egy nyilatkozat az (EU) 2017/625 rendelet szabályainak való megfelelés általános szintjéről, annak átfogó értékelésével együtt, hogy mennyire hatékonyak a többéves nemzeti ellenőrzési terv keretében elvégzett hatósági ellenőrzések, és mennyire alkalmasak a rendelet célkitűzéseinek megvalósítására. Az általános teljesítmény ismertetésének a II. részben szereplő szakaszok eredményeinek elemzésén és összegzésén kell alapulnia, és a következőket kell leírnia:

a) adott esetben a célkitűzésekhez alkalmazott teljesítménymutatókat; valamint

b) adott esetben az egyes célkitűzésekre vonatkozó eredményeket (11).

A fenti a) és b) pontra vonatkozó jelentéstétel egységesebbé tétele érdekében a tagállamok használhatják az alábbi táblázatot:

1. cikk (2) bekezdés szerinti terület Stratégiai célkitűzés(ek) Operatív célkitűzés(ek) Mutató(k) Cél (%) Eredmény (%) Értékelés

A tagállamok adhatnak egy általános leírást arról, hogy miként szerveződtek a hatósági ellenőrzési rendszereik a jelentéstételi évben az (EU) 2017/625 rendelet 1. cikkének (2) bekezdésében említett különböző területeke vonatkozóan. Kerülni kell a többéves nemzeti ellenőrzési tervben megadott részletes leírások ismétlését. Ehelyett a tagállamoknak rá kell mutatniuk azokra a hatékonyság terén jelentkező esetleges előnyökre, amelyek a koordinációhoz, az együttműködéshez, valamint a különböző hatósági ellenőrzési rendszerekért felelős illetékes hatóságok közötti szinergiákhoz kapcsolódnak, valamint ki kell emelniük a jelentéstételi évben felmerült problémákat.

2. A többéves nemzeti ellenőrzési terv eredményes működésének biztosítása érdekében hozott intézkedések, beleértve a végrehajtási intézkedéseket és azok eredményeit is

Ez a szakasz egy 2. számú szövegdobozból áll, szabad szöveges leírás céljára.

Itt számot kell adni a többéves nemzeti ellenőrzési terv eredményes működésének biztosítása érdekében hozott intézkedésekről. Az éves jelentésnek a következő területeken hozott intézkedésekre kell kitérnie:

a) A vállalkozók megfelelésének biztosítása érdekében az (EU) 2017/625 rendelet 138. cikkének (2) bekezdése és 139. cikkének (1) bekezdése szerint meghozott intézkedések.

b) A hatósági ellenőrzési szolgálatok eredményes működésének biztosítása érdekében az (EU) 2017/625 rendelet 5. cikkének (1) bekezdése, valamint 12. cikkének (2) és (3) bekezdése szerint meghozott intézkedések. Ezeknek magukban kell foglalniuk a 6. cikk (1) bekezdésével összhangban elvégzett auditokat és a 33. cikkel összhangban lefolytatott auditokat vagy vizsgálatokat, valamint adott esetben a megállapításaik nyomán hozott intézkedéseket. Az audit következtetéseire reagálva meghozott intézkedések esetén ez a helyesbítő és megelőző intézkedésekre. illetve a helyes gyakorlat felismerése alapján tett javító intézkedésekre is kiterjedhet.

c) A hatósági ellenőrzési szolgálatok eredményes működésének biztosítása érdekében hozott érdemi intézkedésekhez szükség lehet a többéves nemzeti ellenőrzési terv módosítására, és azt ebben az esetben bele kell foglalni az (EU) 2019/723 végrehajtási rendelet melléklete I. részének 3. szakaszába. Bizonyos jelentősebb intézkedések azonban nem feltétlenül igénylik a többéves nemzeti ellenőrzési terv módosítását; ebben az esetben az éves jelentés e pontjában kell őket szerepeltetni, hogy fel legyenek tüntetve a tagállam által hozott kedvező intézkedések. Ezeknek az információknak olyan elemekre kell kiterjedniük, mint: — az új, aktualizált vagy felülvizsgált ellenőrzési eljárások, — a képzési kezdeményezések, — az erőforrásokkal kapcsolatos kérdések, — további források biztosítása, — a prioritások felülvizsgálatát követően a meglévő források átcsoportosítása, — különleges ellenőrzési kezdeményezések, — az illetékes hatóságok szervezetében vagy vezetésében bekövetkezett változások, — a takarmány- és élelmiszeripari vállalkozók számára útmutatás és tájékoztatás nyújtása, — az új jogi szabályozás, — új átruházott feladatot ellátó szervezetek vagy természetes személyek, — a felhatalmazás felfüggesztése vagy visszavonásaz átruházott feladatot ellátó szervezetek vagy természetes személyek esetében. A tagállamoknak emellett meg kell jelölniük azokat a releváns problémákat, amelyek kedvezőtlenül hatnak a hatósági ellenőrzési rendszerek működésére.

3. A többéves nemzeti ellenőrzési tervben végrehajtott módosítások

Ez a szakasz egy 3. számú szövegdobozból áll, szabad szöveges leírás céljára.

Az (EU) 2017/625 rendelet 113. cikke (1) bekezdésének a) pontjával összhangban a tagállamoknak az éves jelentésbe bele kell foglalniuk azokat a módosításokat, amelyeket többéves nemzeti ellenőrzési tervükben hajtottak végre a jelentés tárgyévében vagy a későbbi évekre vonatkozóan legalább a következő tényezők figyelembevétele érdekében:

— új betegségek, növénykárosítók vagy – az emberek, állatok vagy növények egészségét, az állatjólétet, illetve a GMO-k és a növényvédő szerek vonatkozásában a környezetet is érintő – egyéb kockázatok megjelenése,

— a tagállam illetékes hatóságainak szerkezetében, irányításában vagy működésében bekövetkező jelentősebb változások,

— a tagállamok által végzett hatósági ellenőrzések eredményei,

— az (EU) 2017/625 rendelet 116. cikke (1) bekezdésének megfelelően a tagállamban végzett bizottsági ellenőrzések eredményei,

— tudományos eredmények, valamint

— valamely harmadik ország illetékes hatóságai által valamely tagállamban végzett hatósági ellenőrzések eredménye.

Az ilyen módosításoknál figyelembe vehető további tényezők – adott esetben – a következők:

— az új jogi szabályozás,

— az agrár-élelmiszeripari termelési ágazatban bekövetkezett jelentős változások,

— az (EU) 2017/625 rendelet 6. cikkének (1) bekezdésével összhangban elvégzett auditok eredményei,

— a kiváltó okok elemzésének eredménye,

— az (EU) 2017/625 rendelet 114. cikkének (2) bekezdése szerinti bizottsági jelentésben foglalt következtetések és ajánlások.

Különös figyelmet kell fordítani annak biztosítására, hogy az (EU) 2017/625 rendelet 111. cikkének (2) bekezdésében említett tényezőkre válaszul végrehajtott módosítások említésre kerüljenek és meg legyenek indokolva. Ismertetni kell különösen a többéves nemzeti ellenőrzési tervben leírt hatósági ellenőrzési rendszerek vonatkozó változásait, valamint a tevékenységek kockázat szerinti csoportosítása terén végrehajtott idevágó változtatásokat.

A módosításoknak összhangban kell állniuk az éves jelentés II. részének 1–10. szakaszában foglalt elemzéssel és következtetésekkel, és adott esetben hivatkozniuk kell a releváns szakasz(ok)ra.

4. Illetékek vagy díjak

Ez a szakasz egy 4. számú mezőből áll, a hiperhivatkozás(ok) beillesztésének céljára.

A tagállamoknak éves jelentésükben fel kell tüntetniük az illetékes hatóságok azon weboldalaira mutató linkeket, amelyek az (EU) 2017/625 rendelet 85. cikkének (2) bekezdésében említett díjakra vagy illetékekre vonatkozó nyilvános információkat tartalmazzák.

Az (EU) 2017/625 rendelet 85. cikkének (2) bekezdése értelmében minden egyes illetékes hatóságnak nyilvánosan hozzáférhetővé kell tennie az (EU) 2017/625 rendelet 79. cikke (1) bekezdésének a) pontjában és (2) bekezdésében, valamint 80. cikkében előírt díjakra vagy illetékekre vonatkozó információkat, nevezetesen a következőket:

— az e díjak vagy illetékek megállapításához használt módszer és adatok,

— e díjaknak vagy illetékeknek az egyes vállalkozói kategóriák és a hatósági ellenőrzések, illetve egyéb hatósági tevékenységek egyes kategóriái esetében alkalmazott összegei,

— a költségek bontása a 81. cikkben említettek szerint,

— a díjak vagy illetékek beszedéséért felelős hatóságok vagy szervek azonosításához szükséges adatok.

Az (EU) 2017/625 rendelet 79. cikke nem alkalmazandó az 1. cikk (2) bekezdésének i) és j) pontjában említett szabályoknak való megfelelés vizsgálatát célzó hatósági ellenőrzésekre. Ezért e pontok vonatkozásában az egyes illetékes hatóságoknak csak a 80. cikkben említett díjakkal vagy illetékekkel kapcsolatos információkat kell elérhetővé tenniük a nyilvánosság számára.

II. RÉSZ

A. Általános információk

A.1. A megfelelés elért szintjére vonatkozó általános következtetés

Ezt az információt szövegdobozban kell ismertetni, szabad szöveg formájában, a II. rész minden egyes szakaszában.

A tagállamoknak fel kell tüntetniük, mennyiben teljesültek az éves operatív célkitűzések (amennyiben a tagállamok meghatároztak ilyen operatív célkitűzéseket) és a többéves nemzeti ellenőrzési tervben rögzített stratégiai célkitűzések az (EU) 2017/625 rendelet 1. cikkének (2) bekezdésében említett egyes területek vonatkozásában.

Itt röviden ismertetni lehet az alkalmazott vonatkozó teljesítménymutatókat és/vagy operatív célkitűzéseket, kivéve, ha a többéves nemzeti ellenőrzési terve említi ezeket, amely esetben hivatkozásokkal utalni kell rájuk.

A tagállamok értékelést illeszthetnek be arra vonatkozóan, hogy miként járultak hozzá a megfelelés elért szintjéhez a hatósági ellenőrzések (beleértve a nem tervezetteket) és adott esetben az egyedi kérdésekre összpontosító specifikus ellenőrzési tevékenységek.

A tagállamok a tervezett hatósági ellenőrzések esetében megemlíthetik, hogy mennyiben sikerült megvalósítani a hatósági ellenőrzések többéves nemzeti ellenőrzési tervben meghatározott gyakoriságát, illetve intenzitását és jellegét. Amennyiben a tervezett hatósági ellenőrzések operatív célkitűzései nem teljesülnek, elemezni lehet a kapcsolódó enyhítő és/vagy hozzájáruló tényezőket.

A tagállamok rövid indokolást adhatnak a nem tervezett hatósági ellenőrzések okairól – különösen, ha ezek erőforrásokat vontak el a tervezett hatósági ellenőrzésektől.

A tagállamoknak le kell írniuk, hogyan mérték az előző évben az (EU) 2017/625 rendelet 1. cikkének (2) bekezdésében említett szabályoknak való általános megfelelést, területenként, és áttekintést kell adniuk az eredményekről. Egy, a megfelelés általános szintjéről szóló nyilatkozat vagy következtetés az illetékes hatóságok teljesítménye alapján áttekintést adhat az eredményekről.

A.2. A tagállam többéves nemzeti ellenőrzési terve értelmében az előző évben elvégzett hatósági ellenőrzések eredményei

Ezeket az információkat egy vagy több táblázatban kell megadni a II. rész egyes szakaszaiban, az (EU) 2017/625 rendelet 1. cikkének (2) bekezdésében foglalt egyes területek sajátosságaitól függően.

A táblázat(ok)ban a tagállamoknak meg kell jelölniük legalább az előző évben elvégzett hatósági ellenőrzések számát. Az ezen ellenőrzésekhez használt módszerekre és technikákra példák találhatók az (EU) 2017/625 rendelet 14. cikkében (például helyszíni vizsgálat, mintavétel, analízis, diagnosztika és tesztek).

Az I–X. melléklet nem teljes körű, indikatív jegyzékekkel szolgál a területenkénti szabályokról, iránymutatást nyújtva az éves jelentés formanyomtatvány-mintájának megfelelő szakaszaiban közlendő, hatósági ellenőrzésekkel kapcsolatos információkkal kapcsolatban.

A táblázatok után opcionális szövegdobozok állnak rendelkezésre szabad szöveg céljára a hatósági ellenőrzések elvégzésére vonatkozóan szükségesnek ítélt megjegyzésekhez, ideértve az esetleges egyedi körülményeket, hátteret vagy korlátokat, amelyeket érdemes kiemelni. A tagállamok ezekben a szövegdobozokban információkkal szolgálhatnak az (EU) 2017/625 rendelet 1. cikkének (2) bekezdésében említett szabályokban meghatározott követelményeknek való megfelelés ellenőrzése céljából elvégzett hatósági ellenőrzésekről, amennyiben ezek a követelmények az Unióból történő kivitelre szánt termékekre/árukra alkalmazandók (lásd még az említett rendelet 9. cikke (6) bekezdésének b) pontját).

A.3. Azon esetek jellege és száma területenként, amelyekben az illetékes hatóságok az előző évben az (EU) 2017/625 rendelet 1. cikkének (2) bekezdésében említett szabályoknak való meg nem felelést állapítottak meg

Ezeket az információkat egy vagy több táblázat formájában kell megadni a II. rész egyes szakaszaiban, az (EU) 2017/625 rendelet 1. cikkének (2) bekezdésében foglalt egyes területek sajátosságaitól függően.

A táblázat(ok)ban a tagállamoknak meg kell jelölniük legalább az előírásoknak való meg nem felelés előző évben feltárt eseteinek típusát és számát.

A táblázatokban az (EU) 2017/625 rendelet 1. cikkének (2) bekezdésében említett egyes területek sajátosságaitól függően a meg nem felelés esetei típusonként vannak felosztva (például egy vállalkozóhoz kapcsolódóan [strukturális vagy operatív] vagy valamely állathoz [fajonként] vagy áruhoz kapcsolódóan [például élelmiszer-kategóriánként]), és a táblázatok utolsó oszlopa megnevezi az illetékes hatóságok által a megfelelés helyreállítása céljából végrehajtott tevékenységeket/intézkedéseket, két kategóriában: „közigazgatási”, illetve „bírósági”.

Adott esetben a tagállamoknak a „Csalárd és megtévesztő gyakorlat alkalmazása” szövegdobozokban összegzést kell adniuk a meg nem felelés eseteiről, amelyeket az annak érdekében elvégzett hatósági ellenőrzések során tártak fel, hogy azonosítsák az (EU) 2017/625 rendelet 1. cikkének (2) bekezdésében említett szabályok csalárd vagy megtévesztő gyakorlatok révén elkövetett, szándékos megsértésének lehetséges eseteit, figyelembe véve a szabályok ilyen megsértésére vonatkozó azon információkat, amelyeket az (EU) 2017/625 rendelet 102–108. cikkében előírt igazgatási segítségnyújtási mechanizmusok révén osztottak meg, továbbá a szabályok ilyen megsértésének lehetőségére utaló bármely más információt.

A fenti összegzés megszövegezésekor a tagállamoknak figyelembe kell venniük az „élelmiszercsalásról szóló értesítésnek” az (EU) 2019/1715 bizottsági végrehajtási rendelet (12) 2. cikkének 21. pontjában foglalt fogalommeghatározását, amelynek értelmében olyan meg nem felelésről szóló értesítésről van szó, amely vállalkozások vagy magánszemélyek által a vásárlók megtévesztése és jogtalan előny szerzése céljából gyaníthatóan szándékosan elkövetett és az (EU) 2017/625 rendelet 1. cikkének (2) bekezdésében említett szabályokat sértő cselekményhez kapcsolódik.

A táblázatok után opcionális szövegdobozok állnak rendelkezésre szabad szöveg céljára a meg nem felelés feltárt eseteinek mennyiségére és típusára és a kezdeményezett tevékenységekre/intézkedésekre vonatkozóan szükségesnek ítélt megjegyzésekhez, ideértve az esetleges egyedi körülményeket, hátteret vagy korlátokat, amelyeket érdemes kiemelni.

B. Szakaszonkénti információk

1. szakasz: Élelmiszerek és azok biztonságos, ép és egészséges volta az élelmiszer-termelés, -feldolgozás és -forgalmazás bármely szakaszában, ideértve azokat a szabályokat, amelyek célja tisztességes gyakorlatok biztosítása a kereskedelemben, valamint a fogyasztók tájékoztatása és érdekeik védelme, továbbá az élelmiszerekkel rendeltetésszerűen érintkezésbe kerülő anyagok és tárgyak előállítása és felhasználása

A II. rész 1. szakasza a következőkből áll:

— egy 1.1. számú szövegdoboz, szabad szöveg céljára, a megfelelés elért szintjére vonatkozó általános következtetéshez,

— három táblázat az elvégzett hatósági ellenőrzésekhez, 1.2., 1.3. és 1.4. számmal ellátva,

— egy 1.5. számú opcionális szövegdoboz szabad szöveg céljára a megjegyzésekhez,

— egy 1.6. számú táblázat a meg nem felelés eseteiről és a tevékenységekről/intézkedésekről, valamint

— egy 1.7. számú opcionális szövegdoboz szabad szöveg céljára a megjegyzésekhez.

Az 1.1. szövegdobozt az A.1. szakasz iránymutatásai szerint kell kitölteni.

A hatósági ellenőrzésekről szóló 1.2. táblázat esetében a tagállamoknak szem előtt kell tartaniuk az A.2. szakaszban foglalt iránymutatást.

Az 1.2. táblázat kitöltése Engedélyezett létesítmények esetében „Létesítmények száma” oszlop Az engedélyezett létesítmények összesített száma, amelyet a hatósági ellenőrzések megtervezéséhez használnak (jellemzően az év elején), a különböző kategóriák vonatkozásában. „Elvégzett hatósági ellenőrzések száma” oszlop A jelentéstételi évben elvégzett hatósági ellenőrzések összesített száma az engedélyezett létesítmények különböző kategóriáiban. Nyilvántartásba vett vállalkozók/létesítmények esetében „Vállalkozók/létesítmények száma” oszlop A vállalkozók/létesítmények összesített száma, amelyet a hatósági ellenőrzések megtervezéséhez használnak (jellemzően az év elején), a különböző kategóriák vonatkozásában. „Elvégzett hatósági ellenőrzések száma” oszlop A jelentéstételi évben elvégzett hatósági ellenőrzések összesített száma a vállalkozók/létesítmények különböző kategóriáiban. Élelmiszerekkel érintkező anyagokat előállító létesítmények esetében „Létesítmények száma” oszlop A létesítmények összesített száma, amelyet a hatósági ellenőrzések megtervezéséhez használnak (jellemzően az év elején), e kategória vonatkozásában. „Elvégzett hatósági ellenőrzések száma” oszlop A jelentéstételi évben elvégzett hatósági ellenőrzések összesített száma ebben a létesítménykategóriában.

A vállalkozók/létesítmények kategóriái a 852/2004/EK európai parlamenti és tanácsi rendelet (13) 6. cikkében és a 853/2004/EK európai parlamenti és tanácsi rendelet (14) 4. cikkében foglalt szabályoknak megfelelően fel vannak osztva „engedélyezett” és „nyilvántartásba vett” létesítményekre.

Az „engedélyezett” létesítmények esetében az 1.2. táblázat (és következésképpen az 1.6. táblázat) kategóriái a „Technical Specifications in Relation to the Master List and the Lists of EU Approved Food Establishments and Certain other Specified Food Establishments” (Szakmai előírások az uniós engedélyezett élelmiszeripari létesítmények és bizonyos egyéb meghatározott élelmiszeripari létesítmények összesített jegyzékére és jegyzékeire vonatkozóan) című dokumentum II. mellékletéből származnak (15).

A „nyilvántartásba vett” vállalkozók/létesítmények esetében az 1.2. táblázat (és következésképpen az 1.6. táblázat) kategóriáiról a Bizottság szakértői csoportja állapodott meg az (EU) 2019/723 végrehajtási rendelet kidolgozása során. Ezenkívül a vállalkozók/létesítmények kategorizálásának megkönnyítése érdekében opcionálisan fel lehet használni az Európai Unión belül folyó gazdasági tevékenységek statisztikai osztályozási rendszerét (NACE) (16), a kódok segítségével. Az alábbi táblázat bemutatja, hogyan viszonyulnak a NACE-kódok a meghatározott kategóriákhoz:

Nyilvántartásba vett vállalkozók/létesítmények kategóriái NACE-kódok Növénytermesztés 01.11–01.14 és 01.19–01.28 Állattenyésztés 01.41–01.49 Vegyes gazdálkodás 01.50 Vadászat 01.70 Halászat 03.11 és 03.12 Akvakultúra 03.21 és 03.22 Gyümölcs-, zöldségfeldolgozás, -tartósítás 10.31, 10.32 és 10.39 Növényi olaj és zsír gyártása 10.41 és 10.42 Malomipari termék, keményítő, keményítőtermék gyártása 10.61 és 10.62 Sütőipari termékek, liszttartalmú termékek gyártása 10.71–10.73 Egyéb élelmiszeripari termékek gyártása 10.81–10.86 és 10.89 Italgyártás 11.01–11.07 Nagykereskedelem 46.31, 46.34, 46.36, 46.37 és 46.39 Kiskereskedelem 47.11, 47.21–47.25, 47.29, 47.76, 47.81, 47.91 és 47.99 Szállítás és tárolás 49.20, 50.20, 50.40, 51.21 és 52.10 Vendéglátás 55.10, 56.10, 56.21, 56.29 és 56.30 Egyéb Nincs kapcsolódó kód

Az 1.2. táblázat végén szerepel még az „Élelmiszerekkel érintkező anyagokat előállító létesítmények” kategória, hogy az lefedje az élelmiszerekkel rendeltetésszerűen érintkezésbe kerülő anyagok és tárgyak gyártóinál végzett hatósági ellenőrzéseket.

A hatósági ellenőrzésekkel kapcsolatos 1.3. táblázat azokra az ellenőrzésekre vonatkozik, amelyek megkívánják az illetékes hatóságok személyzetének vagy képviselőinek állandó vagy rendszeres jelenlétét a vállalkozó telephelyén.

Az 1.3. táblázat kitöltése „Létesítmények száma” oszlop A létesítmények összesített száma, amelyet a hatósági ellenőrzések megtervezéséhez használnak (jellemzően az év elején), a különböző kategóriák vonatkozásában. „Elvégzett hatósági ellenőrzések száma” oszlop A jelentéstételi évben elvégzett hatósági ellenőrzések összesített száma, a hasított testek számában vagy a tonnában kifejezett tömegben megadva, a létesítmények különböző kategóriáiban. „Elutasítások” oszlop Az illetékes hatóság által az elvégzett ellenőrzések nyomán, az emberi fogyasztásra nem alkalmas hús forgalomba hozatalának megelőzése érdekében meghozott azonnali intézkedések összesített száma.

Az ilyen típusú hatósági ellenőrzések számolásához alkalmazott megközelítés az (EU) 2017/625 rendelet 13. cikkének (3) bekezdésén alapul, amelynek értelmében ezekről a hatósági ellenőrzésekről írásos feljegyzéseket kell készíteni, olyan gyakorisággal, amely lehetővé teszi, hogy az illetékes hatóságok és a vállalkozó:

— rendszeres tájékoztatást kapjanak a megfelelés mértékéről, valamint

— haladéktalanul tájékoztatást kapjanak a hatósági ellenőrzések során feltárt valamennyi meg nem felelésről.

A hatósági ellenőrzések fenti típusa csak a vágóhidakon végzett, vágás előtti élőállat-vizsgálatra és vágás utáni húsvizsgálatra vonatkozik. A hatósági ellenőrzésekről a megvizsgált hasított testek száma vagy a (tonnában megadott) tömeg alapján kell jelentést tenni. A tagállamok az 1.5. számú opcionális szövegdobozban magyarázattal szolgálhatnak azzal kapcsolatban, hogy miként számolták az elvégzett hatósági ellenőrzéseket. A létesítménykategóriák az 1.2. táblázatban említett „engedélyezett létesítmények” kategóriáihoz kapcsolódnak.

Az 1.4. táblázatban a tagállamoknak arról kell beszámolniuk, hogy élelmiszer-kategóriánként és a horizontális szabályok kategóriái szerint összesen hány hatósági ellenőrzést végeztek a jelentéstételi évben kizárólag a termékek/áruk vonatkozásában.

Az élelmiszer-kategóriák az Európai Élelmiszerbiztonsági Hatóság „FoodEX2” élelmiszer-osztályozási és -leíró rendszerének alkalmazásával kerültek felosztásra (nevezetesen annak A. függelékben foglalt A3. táblázata – „Az élelmiszer-adalékanyagokról szóló 1333/2008/EK európai parlamenti és tanácsi rendeletben (17) meghatározott csoportok aspektusonkénti leírása” szerint), miközben beillesztésre kerültek az 1.2. táblázatban említett „engedélyezett” létesítményekhez kapcsolódó élelmiszer-kategóriák, amelyek opcionális kategóriaként töltendők ki. Utóbbit (*) jelöli.

Az 1.4. táblázat végén szerepel még az „élelmiszerekkel érintkező anyagok” kategória, hogy az lefedje az élelmiszerekkel rendeltetésszerűen érintkezésbe kerülő anyagok és tárgyak gyártását, címkézését és használatát.

Az „Egyéb” kategóriában a tagállamok beszámolhatnak az élelmiszerek ép és egészséges voltának ellenőrzése céljából végzett hatósági ellenőrzésekről is.

A horizontális szabályok kategóriái az (EU) 2017/625 rendelet 1. cikke (2) bekezdésének a) pontjában említett területen végzett hatósági ellenőrzésekre vonatkozó egyedi uniós rendelkezésekből erednek. Az 1.4. táblázat célja, hogy legyen egy áttekintés arról, hány esetben ellenőrizték az illetékes hatóságok a horizontális szabályokat a felsorolt élelmiszer-kategóriák vonatkozásában.

Az I. mellékletben található egy nem teljes körű, indikatív jegyzék, amely iránymutatásként szolgál az (EU) 2017/625 rendelet 1. cikke (2) bekezdésének a) pontjában említett területre vonatkozó hatósági ellenőrzésekkel kapcsolatos információk jelentéséhez.

Konkrétabban az alábbi táblázat az 1.4. és 1.6. táblázatokban foglalt horizontális szabályok vonatkozásában tartalmazza a következőket:

— egy nem teljes körű, indikatív jegyzék a szabályokról, amely iránymutatásként szolgál az (EU) 2017/625 rendelet 1. cikke (2) bekezdésének a) pontjában említett terület vonatkozásában jelentendő hatósági ellenőrzésekkel és meg nem feleléssel kapcsolatos információkhoz, valamint

— arról, hogy mikor kell jelenteni az (EU) 2017/625 rendelet 1. cikke (2) bekezdésének a) pontja tekintetében releváns tagállami nemzeti jogszabályok szerinti hatósági ellenőrzéseket és meg nem feleléseket. Az 1.4. és 1.6. táblázatokban foglalt horizontális szabály Uniós jogszabályok Mikrobiológiai kritériumok 178/2002/EK rendelet az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról, nevezetesen az élelmiszer-biztonsági követelményekről 14. cikk 2073/2005/EK rendelet az élelmiszerek mikrobiológiai kritériumairól Peszticidek az élelmiszerben 396/2005/EK rendelet a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről Szennyező anyagok az élelmiszerben 315/93/EGK rendelet az élelmiszerekben előforduló szennyező anyagok ellenőrzésére vonatkozó közösségi eljárásokról 1881/2006/EK rendelet az élelmiszerekben előforduló egyes szennyező anyagok felső határértékeinek meghatározásáról Állatgyógyászati készítményekből származó maradékanyagok az élelmiszerben 96/22/EK irányelv az egyes hormon- vagy tireosztatikus hatású anyagoknak és a ß-agonistáknak az állattenyésztésben történő felhasználására vonatkozó tilalomról 96/23/EK irányelv egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről 97/747/EK határozat az egyes állati termékekben lévő egyes anyagok és azok maradványai ellenőrzése céljából a 96/23/EK tanácsi irányelvben előírt mintavétel szintjeinek és gyakoriságának a megállapításáról 37/2010/EU rendelet a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról Címkézés, tápanyag-összetételre és egészségre vonatkozó állítások 1760/2000/EK rendelet a szarvasmarhafélék azonosítási és nyilvántartási rendszerének létrehozásáról, továbbá a marhahús és a marhahústermékek címkézéséről (II. cím) 2001/110/EK irányelv a mézről 2003/40/EK irányelv a természetes ásványvizek jegyzékének, koncentrációs határértékeinek és címkézési követelményeinek, valamint a természetes ásványvizek és forrásvizek ózonnal dúsított levegővel való kezelésére vonatkozó feltételeknek a megállapításáról 1924/2006/EK rendelet az élelmiszerekkel kapcsolatos, tápanyag-összetételre és egészségre vonatkozó állításokról 543/2008/EK rendelet (2008. június 16.) a baromfira vonatkozó egyes forgalmazási előírások tekintetében az 1234/2007/EK tanácsi rendelet végrehajtási szabályainak meghatározásáról 361/2008/EK rendelet a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló 1234/2007/EK rendelet módosításáról 617/2008/EK rendelet az 1234/2007/EK tanácsi rendeletnek a keltetőtojások és a naposcsibék termelése és forgalmazása tekintetében történő alkalmazására vonatkozó részletes szabályok megállapításáról (3–6. cikk) 1169/2011/EU rendelet a fogyasztók élelmiszerekkel kapcsolatos tájékoztatásáról 29/2012/EU rendelet az olívaolajra vonatkozó forgalmazási előírásokról 1151/2012/EU rendelet a mezőgazdasági termékek és az élelmiszerek minőségrendszereiről 1308/2013/EU rendelet a mezőgazdasági termékpiacok közös szervezésének létrehozásáról (74–91. cikk) 1337/2013/EU rendelet az 1169/2011/EU európai parlamenti és tanácsi rendelet alkalmazási szabályainak a friss, hűtött vagy fagyasztott sertés-, juh-, kecske- és baromfihús származási országa vagy eredete helyének feltüntetése tekintetében történő megállapításáról 1379/2013/EU rendelet a halászati és akvakultúra-termékek piacának közös szervezéséről (IV. fejezet) 665/2014/EU rendelet az 1151/2012/EU rendeletnek a „hegyvidéki termék” minőségre utaló választható kifejezés használatának feltételei tekintetében történő kiegészítéséről Géntechnológiával módosított szervezetek (GMO-k) az élelmiszerben 1829/2003/EK rendelet a géntechnológiával módosított élelmiszerekről és takarmányokról 1830/2003/EK rendelet a géntechnológiával módosított szervezetek nyomonkövethetőségéről és címkézéséről, és a géntechnológiával módosított szervezetekből előállított élelmiszer- és takarmánytermékek nyomonkövethetőségéről 641/2004/EK rendelet az 1829/2003/EK rendeletnek az új, géntechnológiával módosított élelmiszerek és takarmányok engedélyezése iránti kérelem, a létező termékek bejelentése és a kockázatértékelés során kedvező eredményt mutató, géntechnológiával módosított anyagok véletlen vagy technikailag elkerülhetetlen jelenléte tekintetében történő végrehajtására vonatkozó részletes szabályokról Javítóanyagok (adalékanyagok, enzimek, ízesítőanyag, technológiai segédanyagok) 2002/46/EK irányelv az étrend-kiegészítőkre vonatkozó tagállami jogszabályok közelítéséről 1925/2006/EK rendelet a vitaminok, ásványi anyagok és bizonyos egyéb anyagok élelmiszerekhez történő hozzáadásáról 1332/2008/EK rendelet az élelmiszerenzimekről 1333/2008/EK rendelet az élelmiszer-adalékanyagokról 1334/2008/EK rendelet az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről 2009/32/EK irányelv az élelmiszerek és az élelmiszer-összetevők előállítása során felhasznált extrakciós oldószerekre vonatkozó tagállami jogszabályok közelítéséről Besugárzás 1999/2/EK irányelv az ionizáló sugárzással kezelt élelmiszerekre és élelmiszer-összetevőkre vonatkozó tagállami jogszabályok közelítéséről 1999/3/EK irányelv az ionizáló sugárzással kezelt élelmiszerek és élelmiszer-összetevők közösségi listájának megállapításáról Élelmiszerekkel érintkezésbe kerülő anyagok okozta szennyeződés, vagy az ilyen anyagok kioldódása 1935/2004/EK rendelet az élelmiszerekkel rendeltetésszerűen érintkezésbe kerülő anyagokról és tárgyakról 2023/2006/EK rendelet az élelmiszerekkel rendeltetésszerűen érintkezésbe kerülő anyagokra és tárgyakra vonatkozó helyes gyártási gyakorlatról 10/2011/EU rendelet az élelmiszerekkel rendeltetésszerűen érintkezésbe kerülő műanyagokról és műanyag tárgyakról Egyéb 98/83/EK irányelv az emberi fogyasztásra szánt víz minőségéről (palackokba vagy tartályokba töltött víz esetében releváns szabályok) 178/2002/EK rendelet az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról, különös tekintettel a nyomonkövethetőségről szóló 18. cikkre 2003/40/EK irányelv a természetes ásványvizek jegyzékének, koncentrációs határértékeinek és címkézési követelményeinek, valamint a természetes ásványvizek és forrásvizek ózonnal dúsított levegővel való kezelésére vonatkozó feltételeknek a megállapításáról 852/2004/EK rendelet az élelmiszer-higiéniáról 853/2004/EK rendelet az állati eredetű élelmiszerek különleges higiéniai szabályainak megállapításáról 2074/2005/EK rendelet a 853/2004/EK rendelet szerinti bizonyos termékekre és a 854/2004/EK rendelet szerinti hatósági ellenőrzések megszervezésére vonatkozó végrehajtási intézkedések megállapításáról 2009/39/EK irányelv a különleges táplálkozási célú élelmiszerekről 2009/54/EK irányelv a természetes ásványvizek kinyeréséről és forgalmazásáról 115/2010/EU rendelet a fluorid természetes ásványvizekből és forrásvizekből történő kivonásához használt, aktivált alumínium-oxid alkalmazásának feltételeiről A Bizottság 931/2011/EU végrehajtási rendelete a 178/2002/EK rendeletnek az állati eredetű élelmiszerek nyomonkövethetőségével kapcsolatban megállapított követelményeiről 609/2013/EU rendelet a csecsemők és kisgyermekek számára készült, a speciális gyógyászati célra szánt, valamint a testtömeg-szabályozás céljára szolgáló, teljes napi étrendet helyettesítő élelmiszerekről 1379/2013/EU rendelet a halászati és akvakultúra-termékek piacának közös szervezéséről (EU) 2015/1375 rendelet a húsban előforduló Trichinella hatósági vizsgálatára vonatkozó különös szabályok megállapításáról (EU) 2015/2283 rendelet az új élelmiszerekről Nemzeti jogszabályok

Az 1.6. táblázat két fő oszlopból áll, az egyik a meg nem felelésekre, a másik pedig a tevékenységekre/intézkedésekre vonatkozik. E táblázat kitöltésekor a tagállamoknak figyelembe kell venniük az A.3. szakaszban foglalt iránymutatást.

Az 1.6. táblázat „Vállalkozók/létesítmények meg nem felelése” oszlopának kitöltése „Az elvégzett hatósági ellenőrzések során megállapítva” oszlop A jelentéstételi évben feltárt meg nem felelések összesített száma az engedélyezett és nyilvántartásba vett vállalkozók/létesítmények különböző kategóriáiban. „Az ellenőrzött vállalkozók/létesítmények száma összesen” opcionális oszlop Azon vállalkozók/létesítmények összesített száma a különböző vállalkozói/létesítménykategóriák esetében, ahol az illetékes hatóságok a jelentéstételi évben hatósági ellenőrzéseket hajtottak végre. „Azon ellenőrzött vállalkozók/létesítmények száma, amelyeknél meg nem felelést állapítottak meg” opcionális oszlop Azon vállalkozók/létesítmények összesített száma a különböző vállalkozói/létesítménykategóriák esetében, ahol az illetékes hatóságok a jelentéstételi évben hatósági ellenőrzéseket hajtottak végre és meg nem felelést tártak fel (csak a vállalkozóval vagy a létesítménnyel kapcsolatosan, strukturális vagy operatív szempontból).





Az 1.6. táblázat „Élelmiszerek meg nem felelése” oszlopának kitöltése „A hatósági ellenőrzések során megállapított meg nem felelések” oszlop és horizontális szabályokat felölelő hét aloszlopa Az illetékes hatóságok által a jelentéstételi évben elvégzett hatósági ellenőrzések során feltárt meg nem felelések összesített száma az élelmiszerek és a horizontális szabályok különböző kategóriái esetében.





Az 1.6. táblázat „A horizontális szabályokkal kapcsolatos meg nem felelések” oszlopának kitöltése „A hatósági ellenőrzések során megállapított meg nem felelések” oszlop Az illetékes hatóságok által a jelentéstételi évben elvégzett hatósági ellenőrzések során feltárt meg nem felelések összesített száma a horizontális szabályok különböző kategóriái esetében.





Az 1.6. táblázat „Tevékenységek/intézkedések” oszlopának kitöltése „Közigazgatási” oszlop Az illetékes hatóságok által a jelentéstételi évben kezdeményezett, az (EU) 2017/625 rendelet 1. cikke (2) bekezdésének a) pontjában említett területekre vonatkozó szabályoknak való megfelelés helyreállítására irányuló tevékenységek/intézkedések összesített száma a vállalkozók/létesítmények, élelmiszerek és a horizontális szabályok különböző kategóriái esetében. „Bírósági” oszlop Azon tevékenységek/intézkedések összesített száma, amelyeket az illetékes hatóság a jelentéstételi évben az igazságügyi hatósághoz továbbított az (EU) 2017/625 rendelet 1. cikke (2) bekezdésének a) pontjában említett területekre vonatkozó szabályoknak való megfelelés helyreállítása érdekében.

2. szakasz: Géntechnológiával módosított szervezetek (GMO-k) környezetbe történő szándékos kibocsátása élelmiszerek és takarmányok előállítása céljából

A II. rész 2. szakasza a következőkből áll:

— egy 2.1. számú szövegdoboz, szabad szöveg céljára, a megfelelés elért szintjére vonatkozó általános következtetéshez,

— egy 2.2. számú táblázat a hatósági ellenőrzésekhez,

— egy 2.3. számú opcionális szövegdoboz szabad szöveg céljára a megjegyzésekhez,

— egy 2.4. számú táblázat a meg nem felelés eseteiről és a tevékenységekről/intézkedésekről, valamint

— egy 2.5. számú opcionális szövegdoboz szabad szöveg céljára a megjegyzésekhez.

A 2.1. szövegdobozt az A.1. szakasz iránymutatásai szerint kell kitölteni.

Ebben a 2. szakaszban a tagállamoknak azokkal a hatósági ellenőrzésekkel kapcsolatban kell közölniük minden releváns információt, amelyeket a GMO-knak az élelmiszerek és takarmányok előállítása céljából a környezetbe történő szándékos kibocsátása tekintetében végeztek el, különös tekintettel az alábbi három kategóriára:

— GMO-k kereskedelmi célú előállítása élelmiszerek és takarmányok előállítása céljából (a 2001/18/EK európai parlamenti és tanácsi irányelv (18) C. része) A GMO-k kereskedelmi célú előállításához uniós szintű engedély szükséges, ami egyedi feltételeket foglal magában, és ezáltal kötelezettségeket jelent a vállalkozókra nézve, ideértve a címkézési követelményeket, a kockázatkezelési intézkedéseket, illetve a környezeti hatások nyomon követését. Az élelmiszerek és takarmányok előállítására irányuló, kereskedelmi célú előállítás csak azokat a GMO-kat érinti, amelyek élelmiszerként, takarmányként, vagy élelmiszer, illetve takarmány előállításának nyersanyagaként használhatók fel. Azoknak a tagállamoknak, ahol GMO-kat állítanak elő, a lenti iránymutatások szerint jelentést kell tenniük a hatósági ellenőrzésekről és azok eredményeiről. Azoknak a tagállamoknak, ahol nem állítanak elő GMO-kat, az éves jelentés e szakaszában arról kell jelentést tenniük, hogy nem történik GMO-előállítás, közölve ennek jogi okait (kívülmaradás, védintézkedés, nemzeti jogszabály stb.).

— Élelmiszerek és takarmányok előállításához kapcsolódó GMO-k kísérleti kibocsátása (a 2001/18/EK irányelv B. része) A GMO-k kísérleti kibocsátását nemzeti szinten engedélyezik, összhangban a 2001/18/EK irányelvvel. Az élelmiszerek és takarmányok előállításához kapcsolódó GMO-k kísérleti kibocsátása az olyan GMO-k kísérleti kibocsátását jelenti, amelyek kereskedelmi forgalomba hozatal esetén élelmiszerként, takarmányként, vagy élelmiszer-, illetve takarmánytermékek előállításának nyersanyagaként használhatók fel. Azoknak a tagállamoknak, amelyek jóváhagytak ilyen kísérleti kibocsátásokat, a lenti iránymutatások szerint jelentést kell tenniük a hatósági ellenőrzésekről és azok eredményeiről.

— Élelmiszer- és takarmánytermelés céljára szolgáló vetőmagok és növényi szaporítóanyagok Az élelmiszer- és takarmánytermelés céljára szolgáló vetőmagok és növényi szaporítóanyagok alá tartoznak az ültetésre szánt vetőmagok, amelyekből növények lesznek, valamint a növényi szaporítóanyagok, amelyek felhasználhatók élelmiszer- és takarmánytermékek előállítására. A tagállamoknak jelentést kell tenniük a géntechnológiával módosított (GM) engedélyezett vetőmagokra és növényi szaporítóanyagokra vonatkozó hatósági ellenőrzésekről, valamint a hagyományos vetőanyagok és növényi szaporítóanyagok esetében a GM anyagok (engedélyezett vagy nem engedélyezett) jelenlétére irányulóan végzett hatósági ellenőrzésekről. A 2001/18/EK irányelv 4. cikkének (5) bekezdése értelmében a hatósági ellenőrzéseket a forgalomba hozatal bármely szakaszában el kell végezni (ideértve a belső piacot és az exportot).

A hatósági ellenőrzésekről szóló 2.2. táblázat esetében a tagállamoknak szem előtt kell tartaniuk az A.2. szakaszban foglalt iránymutatást és a fenti három kategória leírását.

A 2.2. táblázat kitöltése „Elvégzett hatósági ellenőrzések száma” oszlop A jelentéstételi évben elvégzett hatósági ellenőrzések összesített száma, a GMO-knak az élelmiszerek és takarmányok előállítása céljából a környezetbe történő szándékos kibocsátása vonatkozásában bemutatott három kategóriában.

A 2. mellékletben található egy nem teljes körű, indikatív jegyzék, amely iránymutatásként szolgál az (EU) 2017/625 rendelet 1. cikke (2) bekezdésének b) pontjában említett területre vonatkozó hatósági ellenőrzésekkel kapcsolatos információk jelentéséhez.

A meg nem felelés eseteivel kapcsolatos 2.4. táblázat két fő oszlopból áll, az egyik a meg nem felelésekre, a másik pedig a tevékenységekre/intézkedésekre vonatkozik. E táblázat kitöltésekor a tagállamoknak figyelembe kell venniük az A.3. szakaszban foglalt iránymutatást.

A 2.4. táblázat „Meg nem felelések” oszlopának kitöltése „Az elvégzett hatósági ellenőrzések során megállapítva” oszlop A jelentéstételi évben feltárt meg nem felelések összesített száma, a GMO-knak az élelmiszerek és takarmányok előállítása céljából a környezetbe történő szándékos kibocsátása vonatkozásában bemutatott öt kategóriában. „Az ellenőrzött vállalkozók száma összesen” opcionális oszlop Azon vállalkozók összesített száma, a GMO-knak az élelmiszerek és takarmányok előállítása céljából a környezetbe történő szándékos kibocsátása vonatkozásában leírt öt kategóriában, akiknél az illetékes hatóságok végeztek hatósági ellenőrzéseket a jelentéstételi évben. „Azon ellenőrzött vállalkozók száma, akiknél meg nem felelést állapítottak meg” opcionális oszlop Azon vállalkozók összesített száma, a GMO-knak az élelmiszerek és takarmányok előállítása céljából a környezetbe történő szándékos kibocsátása vonatkozásában leírt öt kategóriában, akiknél az illetékes hatóságok végeztek hatósági ellenőrzéseket a jelentéstételi évben, és feltártak meg nem feleléseket.





A 2.4. táblázat „Tevékenységek/intézkedések” oszlopának kitöltése „Közigazgatási” oszlop Az illetékes hatóságok által a jelentéstételi évben kezdeményezett, az (EU) 2017/625 rendelet 1. cikke (2) bekezdésének b) pontjában említett területekre vonatkozó szabályoknak való megfelelés helyreállítására irányuló tevékenységek/intézkedések összesített száma a GMO-knak az élelmiszerek és takarmányok előállítása céljából a környezetbe történő szándékos kibocsátása vonatkozásában leírt öt kategóriában. „Bírósági” oszlop Azon tevékenységek/intézkedések összesített száma, amelyeket az illetékes hatóság a jelentéstételi évben a GMO-knak élelmiszerek és takarmányok előállítása céljából a környezetbe történő szándékos kibocsátása vonatkozásában az igazságügyi hatósághoz továbbított, az (EU) 2017/625 rendelet 1. cikke (2) bekezdésének b) pontjában említett területekre vonatkozó szabályoknak való megfelelés helyreállítása érdekében.

3. szakasz: Takarmányok és takarmánybiztonság a takarmánytermelés, -feldolgozás és -forgalmazás, valamint a takarmányfelhasználás bármely szakaszában, ideértve azokat a szabályokat, amelyek célja tisztességes gyakorlatok biztosítása a kereskedelemben, valamint a fogyasztók tájékoztatása, továbbá egészségük és érdekeik védelme

A II. rész 3. szakasza a következőkből áll:

— egy 3.1. számú szövegdoboz, szabad szöveg céljára, a megfelelés elért szintjére vonatkozó általános következtetéshez,

— egy 3.2. számú táblázat a hatósági ellenőrzésekhez,

— egy 3.3. számú opcionális szövegdoboz szabad szöveg céljára a megjegyzésekhez,

— egy 3.4. számú táblázat a meg nem felelés eseteiről és a tevékenységekről/intézkedésekről, valamint

— egy 3.5. számú opcionális szövegdoboz szabad szöveg céljára a megjegyzésekhez.

A 3.1. szövegdobozt az A.1. szakasz iránymutatásai szerint kell kitölteni.

A hatósági ellenőrzésekről szóló 3.2. táblázat esetében a tagállamoknak szem előtt kell tartaniuk az A.2. szakaszban foglalt iránymutatást.

A 3.2. táblázat kitöltése „Létesítmények száma” oszlop A létesítmények összesített száma, amelyet a hatósági ellenőrzések megtervezéséhez használnak (jellemzően az év elején), a különböző létesítménykategóriák vonatkozásában. „Elvégzett hatósági ellenőrzések száma” oszlop A jelentéstételi évben elvégzett hatósági ellenőrzések összesített száma a különböző létesítménykategóriáiban vagy a horizontális szabályok különböző kategóriáiban.

A különböző létesítménykategóriákban elvégzett hatósági ellenőrzések elsősorban a 183/2005/EK európai parlamenti és tanácsi rendeletben (19) meghatározott takarmányhigiéniai követelményekre terjednek ki (például nyilvántartásba vétel/engedélyezés, felépítés, higiénia, karbantartás, önellenőrzés).

„A 183/2005/EK európai parlamenti és tanácsi rendelet 10. cikke szerint engedélyezett létesítmények” kategóriába tartozó létesítmények esetében a tagállamok a hatósági ellenőrzéseket jelenthetik „A 183/2005/EK rendelet 10. cikke szerint engedélyezett elsődleges termelők” opcionális kiegészítő sornál, amelyet (*) jelöl. Ez az opcionális kategória magában foglalja a telepi takarmánykeverőket.

„A 183/2005/EK rendelet 9. cikke szerint nyilvántartásba vett létesítmények, az elsődleges termelést végzők kivételével” kategóriába tartozó létesítmények esetében a tagállamok a hatósági ellenőrzéseket jelenthetik „A 183/2005/EK rendelet 9. cikke szerint nyilvántartásba vett és az említett rendelet I. mellékletében szereplő rendelkezéseknek megfelelő elsődleges termelők” opcionális kiegészítő sornál, amelyet (*) jelöl.

A „Takarmányt felhasználó vállalkozók (mezőgazdasági termelők)” kategória azokra a mezőgazdasági termelőkre vonatkozik, akik termelésre tartott állatokat tartanak (amely állatokat végső soron az élelmiszerláncba szánnak), és (bármilyen fajta) takarmányt vásárolnak, majd ezt a takarmányt állataiknak adják. Az e vállalkozóknál végzett hatósági ellenőrzések olyan kérdéskörökre összpontosítanak, mint például a gazdaságban felhasznált takarmány, a takarmány kiosztásához használt eszközök, valamint a takarmány tárolása (figyelembe véve a 999/2001/EK európai parlamenti és tanácsi rendelet (20) 7. cikkét és IV. mellékletének I–IV. fejezetét, valamint a 767/2009/EK európai parlamenti és tanácsi rendelet (21) III. mellékletét).

A horizontális szabályok kategóriái az 1. cikk (2) bekezdésének pontjában említett e területen végzett hatósági ellenőrzésekre vonatkozó egyedi uniós rendelkezésekből erednek:

— A takarmány címkézésére vonatkozó hatósági ellenőrzések a 767/2009/EK rendelet követelményeire, a 183/2005/EK rendelet II. melléklete „Előállítás” szakaszának (8) és (9) pontjára, valamint az 1831/2003/EK európai parlamenti és tanácsi rendelet (22) előírásaira terjednek ki. A takarmány összetevőivel kapcsolatos ellenőrzéseknek ki kell terjedniük a nem jelzett összetevők azonosítására.

— A takarmány nyomonkövethetőségével kapcsolatos hatósági ellenőrzések kiterjednek a 178/2002/EK rendelet 18. cikkének követelményeire és különösen a 183/2005/EK rendelet II. melléklete „Minőség-ellenőrzés” szakaszának (4) pontjában, „Az olajok, a zsírok és az ezekből származó termékek dioxintartalmára vonatkozó ellenőrzések” szakaszának (5) pontjában, valamint „Dokumentáció” szakaszának (2) pontja b) alpontjában foglalt követelményekre.

— A gyógyszeres takarmányokkal kapcsolatos hatósági ellenőrzések a Közösségen belül a gyógyszeres takarmányok előállítására, forgalomba hozatalára és felhasználására irányadó feltételek megállapításáról szóló 90/167/EGK tanácsi irányelv (23) 13. cikkének követelményeire terjednek ki.

A 3. mellékletben található egy nem teljes körű, indikatív jegyzék, amely iránymutatásként szolgál az (EU) 2017/625 rendelet 1. cikke (2) bekezdésének c) pontjában említett területre vonatkozó hatósági ellenőrzésekkel kapcsolatos információk jelentéséhez.

A 3.4. táblázat két fő oszlopból áll, az egyik a meg nem felelésekre, a másik pedig a tevékenységekre/intézkedésekre vonatkozik. E táblázat kitöltésekor a tagállamoknak figyelembe kell venniük az A.3. szakaszban foglalt iránymutatást.

A 3.4. táblázat („Meg nem felelések”) kitöltése „Az elvégzett hatósági ellenőrzések során megállapítva” oszlop A jelentéstételi évben feltárt meg nem felelések összesített száma a létesítmények különböző kategóriáiban. „Az ellenőrzött létesítmények száma összesen” opcionális oszlop Azon létesítmények összesített száma a különböző létesítménykategóriák esetében, ahol az illetékes hatóságok a jelentéstételi évben hatósági ellenőrzéseket hajtottak végre. „Azon ellenőrzött létesítmények száma, amelyeknél meg nem felelést állapítottak meg” opcionális oszlop Azon létesítmények összesített száma a különböző létesítménykategóriák esetében, ahol az illetékes hatóságok a jelentéstételi évben hatósági ellenőrzéseket hajtottak végre és meg nem felelést tártak fel (csak a létesítménnyel kapcsolatosan, strukturális vagy operatív szempontból). „Megállapított meg nem felelések száma” oszlop Az illetékes hatóságok által a jelentéstételi évben elvégzett hatósági ellenőrzések során feltárt meg nem felelések összesített száma a horizontális szabályok különböző kategóriái esetében.

A horizontális szabályok kategóriáin belüli meg nem felelések az 1. cikk (2) bekezdésének pontjában említett e területen végzett hatósági ellenőrzésekre vonatkozó egyedi uniós rendelkezésekből erednek. A termékbiztonsággal kapcsolatos meg nem felelés vonatkozik egyrészt a takarmányok tekintetében alkalmazandó mikrobiológiai kritériumokra (a 142/2011/EU bizottsági rendelet (24) X. mellékletének I. fejezete az állati eredetű takarmányanyagok esetében, illetve a 999/2001/EK rendelet az állati fehérjék esetében), másrészt a takarmányok hatósági ellenőrzéséhez végzett analitikai vizsgálatok eredményeire, amely vizsgálatokra a 152/2009/EK bizottsági rendelet (25) 3. cikkében, valamint a 619/2011/EU bizottsági rendelet (26) 4. és 5. cikkében foglalt szabályok szerint kerül sor.

A 3.4. táblázat „Tevékenységek/intézkedések” oszlopának kitöltése „Közigazgatási” oszlop Az illetékes hatóságok által a jelentéstételi évben kezdeményezett, az (EU) 2017/625 rendelet 1. cikke (2) bekezdésének c) pontjában említett területekre vonatkozó szabályoknak való megfelelés helyreállítására irányuló tevékenységek/intézkedések összesített száma a létesítmények és a horizontális szabályok különböző kategóriái esetében. „Bírósági” oszlop Azon tevékenységek/intézkedések összesített száma, amelyeket az illetékes hatóság a jelentéstételi évben az igazságügyi hatósághoz továbbított a létesítmények és a horizontális szabályok különböző kategóriái tekintetében az (EU) 2017/625 rendelet 1. cikke (2) bekezdésének c) pontjában említett területekre vonatkozó szabályoknak való megfelelés helyreállítása érdekében.

„A 183/2005/EK európai parlamenti és tanácsi rendelet 10. cikke szerint engedélyezett létesítmények” kategóriába tartozó létesítmények esetében a tagállamok a meg nem feleléseket és a tevékenységeket/intézkedéseket jelenthetik „A 183/2005/EK rendelet 10. cikke szerint engedélyezett elsődleges termelők” opcionális kiegészítő sornál, amelyet (*) jelöl. Ez az opcionális kategória magában foglalja a telepi takarmánykeverőket.

„A 183/2005/EK rendelet 9. cikke szerint nyilvántartásba vett létesítmények, az elsődleges termelést végzők kivételével” kategóriába tartozó létesítmények esetében a tagállamok a meg nem feleléseket és a tevékenységeket/intézkedéseket jelenthetik „A 183/2005/EK rendelet 9. cikke szerint nyilvántartásba vett és az említett rendelet I. mellékletében szereplő rendelkezéseknek megfelelő elsődleges termelők” opcionális kiegészítő sornál, amelyet (*) jelöl.

4. szakasz: Állategészségügyi követelmények

A II. rész 4. szakasza a következőkből áll:

— egy 4.1. számú szövegdoboz, szabad szöveg céljára, a megfelelés elért szintjére vonatkozó általános következtetéshez,

— egy 4.2. számú táblázat a hatósági ellenőrzésekhez,

— egy 4.3. számú opcionális szövegdoboz szabad szöveg céljára a megjegyzésekhez,

— egy 4.4. számú táblázat a meg nem felelés eseteiről és a tevékenységekről/intézkedésekről, valamint

— egy 4.5. számú opcionális szövegdoboz szabad szöveg céljára a megjegyzésekhez.

A 4.1. szövegdobozt az A.1. szakasz iránymutatásai szerint kell kitölteni.

Az állategészségügy területén, nevezetesen bizonyos állatok azonosításával és nyilvántartásával kapcsolatosan léteznek jelentéstételi követelmények és meghatározott jelentéstételi sablonok (27) (28). Ezek a sablonok egyetlen táblázat formájában épültek be az éves jelentés e szakaszába, amely nem csupán a bizonyos állatok azonosításával és nyilvántartásával kapcsolatos követelményekre terjed ki. Ezért a hatósági ellenőrzésekről szóló 4.2. táblázat esetében a tagállamoknak szem előtt kell tartaniuk az A.2. szakaszban foglalt iránymutatást.

A 4.2. táblázat kitöltése „Üzemek/létesítmények száma” oszlop A gazdaságok összesített száma az első két sorban szereplő két kategóriában, a jelentéstételi év kezdetén. A létesítmények összesített száma a többi kategóriában, amelyet a hatósági ellenőrzések megtervezéséhez használnak (jellemzően az év elején). „Elvégzett hatósági ellenőrzések száma” oszlop A jelentéstételi évben elvégzett hatósági ellenőrzések összesített száma a gazdaságok/létesítmények különböző kategóriáiban. „Nyilvántartásba vett állatok száma (a jelentéstételi időszak kezdetén vagy más, az állategészségügyi statisztikára vonatkozó nemzeti referencia-időpontban)” oszlop A szarvasmarhafélék azonosításához és nyilvántartásba vételéhez kapcsolódó kategóriák vonatkozásában a jelentéstételi időszak kezdetén vagy más, az állategészségügyi statisztikára vonatkozó nemzeti referencia-időpontban nyilvántartásba vett állatok összesített száma. „Nyilvántartásba vett állatok száma (a jelentéstételi időszak kezdetén vagy más, az állategészségügyi statisztikára vonatkozó nemzeti referencia-időpontban)” oszlop A juh- és kecskefélék azonosításához és nyilvántartásba vételéhez kapcsolódó kategóriák vonatkozásában a jelentéstételi időszak kezdetén vagy más, az állategészségügyi statisztikára vonatkozó nemzeti referencia-időpontban nyilvántartásba vett állatok összesített száma. „Ellenőrzött állatok száma” oszlop A szarvasmarhafélék, valamint a juh- és kecskefélék azonosításához és nyilvántartásba vételéhez kapcsolódó kategóriák vonatkozásában a jelentéstételi év során ellenőrzött állatok összesített száma.

A „Víziállatok tenyésztésére feljogosított létesítmények”, a „Spermagyűjtő központok”, a „Spermatároló központok” és az „Embriógyűjtő és -előállító munkacsoportok” kategóriákba tartozó létesítmények esetében a tagállamok a hatósági ellenőrzéseket jelenthetik a rendelkezésre álló (egyedi uniós előírások tárgyát képező állatfajokra vonatkozó) opcionális kiegészítő sorokban, amelyeket (*) jelöl.

A 4. mellékletben található egy nem teljes körű, indikatív jegyzék, amely iránymutatásként szolgál az (EU) 2017/625 rendelet 1. cikke (2) bekezdésének d) pontjában említett területre vonatkozó hatósági ellenőrzésekkel kapcsolatos információk jelentéséhez.

A meg nem felelés eseteivel kapcsolatos 4.4. táblázat két fő oszlopból áll, az egyik a meg nem felelésekre, a másik pedig a tevékenységekre/intézkedésekre vonatkozik. E táblázat kitöltésekor a tagállamoknak figyelembe kell venniük az A.3. szakaszban foglalt iránymutatást.

A „Meg nem felelések” oszlopban a tagállamoknak a következőképpen kell kitölteniük táblázatot:

A 4.4. táblázat „Meg nem felelések” oszlopának kitöltése „Meg nem felelő mezőgazdasági üzemek/létesítmények száma” oszlop Azon mezőgazdasági üzemek/létesítmények összesített száma, ahol a jelentéstételi évben meg nem feleléseket tártak fel a különböző kategóriákban.

A „Víziállatok tenyésztésére feljogosított létesítmények”, a „Spermagyűjtő központok”, a „Spermatároló központok” és az „Embriógyűjtő és -előállító munkacsoportok” kategóriákba tartozó létesítmények esetében a tagállamok a meg nem feleléseket jelenthetik a rendelkezésre álló (egyedi uniós előírások tárgyát képező állatfajokra vonatkozó) opcionális kiegészítő sorokban, amelyeket (*) jelöl.

A „Tevékenységek/intézkedések” oszlopban a tagállamoknak figyelembe kell venniük, hogy a végrehajtott tevékenységek/intézkedések a feltárt meg nem felelések következményei (nem pedig egy betegség gyanújából vagy megállapításából vagy a tevékenységek beszüntetéséből erednek).

A 4.4. táblázat „Tevékenységek/intézkedések” oszlopának kitöltése „Közigazgatási” oszlop Az illetékes hatóságok által a jelentéstételi évben kezdeményezett, az (EU) 2017/625 rendelet 1. cikke (2) bekezdésének d) pontjában említett területekre vonatkozó szabályoknak való megfelelés helyreállítására irányuló tevékenységek/intézkedések összesített száma a létesítmények és a horizontális szabályok különböző kategóriái esetében. „Bírósági” oszlop Azon tevékenységek/intézkedések összesített száma, amelyeket az illetékes hatóság a jelentéstételi évben az igazságügyi hatósághoz továbbított az (EU) 2017/625 rendelet 1. cikke (2) bekezdésének d) pontjában említett területekre vonatkozó szabályoknak való megfelelés helyreállítása érdekében. „Az egyes állatok szállításának korlátozása” oszlop: „Érintett állatok” oszlop Azon szarvasmarhafélék egyedeinek összesített száma, amelyek szállítását az illetékes hatóságok a jelentéstételi év során korlátozták. „Érintett mezőgazdasági üzemek” oszlop Azon szarvasmarhaféléket tartó mezőgazdasági üzemek összesített száma, amelyeket a jelentéstételi évben érintettek a szarvasmarhafélék egyedeinek szállítására vonatkozóan az illetékes hatóságok által meghatározott korlátozások. „Az összes állat szállításának korlátozása” oszlop: „Érintett állatok” oszlop Azon szarvasmarhafélék egyedeinek összesített száma, amelyek szállítását az illetékes hatóságok a jelentéstételi év során a mezőgazdasági üzemben lévő összes állat szállítása tekintetében meghatározott korlátozás miatt korlátozták. „Érintett mezőgazdasági üzemek” oszlop Azon szarvasmarhaféléket tartó mezőgazdasági üzemek összesített száma, amelyeket a jelentéstételi évben érintettek a mezőgazdasági üzemben lévő összes szarvasmarhaféle szállítására vonatkozóan az illetékes hatóságok által meghatározott korlátozások. „Állatok megsemmisítése” oszlop: „Érintett állatok” oszlop Azon szarvasmarhafélék egyedeinek összesített száma, amelyeket a jelentéstételi év során az illetékes hatóságok által elrendelten levágtak vagy leöltek. „Érintett mezőgazdasági üzemek” oszlop Azon szarvasmarhaféléket tartó mezőgazdasági üzemek összesített száma, amelyeket a jelentéstételi évben érintett a mezőgazdasági üzemben lévő szarvasmarhafélék illetékes hatóságok által elrendelt levágása vagy leölése.

A „Víziállatok tenyésztésére feljogosított létesítmények”, a „Spermagyűjtő központok”, a „Spermatároló központok” és az „Embriógyűjtő és -előállító munkacsoportok” kategóriákba tartozó létesítmények esetében a tagállamok a tevékenységeket/intézkedéseket jelenthetik a rendelkezésre álló (egyedi uniós előírások tárgyát képező állatfajokra vonatkozó) opcionális kiegészítő sorokban, amelyeket (*) jelöl.

5. szakasz: Az állati melléktermékekből és a belőlük származó termékekből eredő, az emberek vagy az állatok egészségét érintő kockázatok megelőzése és csökkentése

A II. rész 5. szakasza a következőkből áll:

— egy 5.1. számú szövegdoboz, szabad szöveg céljára, a megfelelés elért szintjére vonatkozó általános következtetéshez,

— egy 5.2. számú táblázat a hatósági ellenőrzésekhez,

— egy 5.3. számú opcionális szövegdoboz szabad szöveg céljára a megjegyzésekhez,

— egy 5.4. számú táblázat a meg nem felelés eseteiről és a tevékenységekről/intézkedésekről, valamint

— egy 5.5. számú opcionális szövegdoboz szabad szöveg céljára a megjegyzésekhez.

Az 5.1. szövegdobozt az A.1. szakasz iránymutatásai szerint kell kitölteni.

A hatósági ellenőrzésekről szóló 5.2. táblázat esetében a tagállamoknak szem előtt kell tartaniuk az A.2. szakaszban foglalt iránymutatást.

Az 5.2. táblázat kitöltése „Létesítmények/üzemek száma” oszlop A létesítmények/üzemek összesített száma, amelyet a hatósági ellenőrzések megtervezéséhez használnak (jellemzően az év elején), a létesítmények/üzemek különböző kategóriáinak vonatkozásában. „Elvégzett hatósági ellenőrzések száma” oszlop A jelentéstételi évben elvégzett hatósági ellenőrzések összesített száma a különböző létesítmény-/üzemkategóriákban vagy a horizontális szabályok különböző kategóriáiban.

A különböző létesítmény-/üzemkategóriákban elvégzett hatósági ellenőrzések elsősorban az 1069/2009/EK európai parlamenti és tanácsi rendeletben (29) meghatározott higiéniai követelményekre terjednek ki (például nyilvántartásba vétel/engedélyezés, felépítés, higiénia, karbantartás, önellenőrzés).

A horizontális szabállyal összhangban elvégzendő hatósági ellenőrzések az 1. cikk (2) bekezdésében említett e területen végzett hatósági ellenőrzésekre vonatkozó egyedi uniós előírásokból erednek, értve ez alatt az állati melléktermékek és az azokból származó termékek 1069/2009/EK rendelet szerinti címkézését és nyomonkövethetőségét.

Az egyértelműség érdekében ahhoz, hogy az állati melléktermékekkel, illetve az azokból származó termékekkel kapcsolatos hatósági ellenőrzésekről történő jelentéstétel egy szakaszban összpontosuljon, az alábbi iránymutatást kell követni:

— Az állati melléktermékekkel, illetve az azokból származó termékekkel kapcsolatos hatósági ellenőrzéseket (ideértve az azonosítást és a gyűjtést) az 5.2. táblázat „Horizontális szabály szerint” oszlopában kell jelenteni, amennyiben állati melléktermékeket, illetve azokból származó termékeket kezelő (de nem feldolgozó vagy szállító) vállalkozóknál kerül sor ellenőrzésre. Következésképpen az e hatósági ellenőrzések során feltárt meg nem felelésekről az 5.4. táblázat „Horizontális szabály szerint” oszlopában kell beszámolni.

— Az állati melléktermékekkel, illetve az azokból származó termékekkel kapcsolatos hatósági ellenőrzéseket (ideértve a szállítást, a kezelést, a használatot és az ártalmatlanítást) az 5.2. táblázat „Létesítmények/üzemek szerint” oszlopában kell jelenteni, amennyiben állati melléktermékeket, illetve azokból származó termékeket feldolgozó létesítményekben vagy üzemekben kerül sor ellenőrzésre. Következésképpen az e hatósági ellenőrzések során feltárt meg nem felelésekről az 5.4. táblázat „Létesítmények/üzemek szerint” oszlopában kell beszámolni.

Az 5. mellékletben található egy nem teljes körű, indikatív jegyzék, amely iránymutatásként szolgál az (EU) 2017/625 rendelet 1. cikke (2) bekezdésének e) pontjában említett területre vonatkozó hatósági ellenőrzésekkel kapcsolatos információk jelentéséhez.

A meg nem felelés eseteivel és a tevékenységekkel/intézkedésekkel kapcsolatos 5.4. táblázat két fő oszlopból áll, az egyik a meg nem felelésekre, a másik pedig a tevékenységekre/intézkedésekre vonatkozik. E táblázat kitöltésekor a tagállamoknak figyelembe kell venniük az A.3. szakaszban foglalt iránymutatást.

Az 5.4. táblázat („Meg nem felelések”) kitöltése „Az elvégzett hatósági ellenőrzések során megállapítva” oszlop A jelentéstételi évben feltárt meg nem felelések összesített száma a létesítmények/üzemek különböző kategóriáiban. „Az ellenőrzött létesítmények/üzemek száma összesen” opcionális oszlop Azon létesítmények/üzemek összesített száma a különböző létesítmény-/üzemkategóriák esetében, ahol az illetékes hatóságok a jelentéstételi évben hatósági ellenőrzéseket hajtottak végre. „Azon ellenőrzött létesítmények/üzemek száma, amelyeknél meg nem felelést állapítottak meg” opcionális oszlop Azon létesítmények/üzemek összesített száma a különböző létesítmény-/üzemkategóriák esetében, ahol az illetékes hatóságok a jelentéstételi évben hatósági ellenőrzéseket hajtottak végre és meg nem felelést tártak fel (csak a létesítménnyel vagy üzemmel kapcsolatosan, strukturális vagy operatív szempontból). „Megállapított meg nem felelések száma” oszlop Az illetékes hatóságok által a jelentéstételi évben elvégzett hatósági ellenőrzések során feltárt meg nem felelések összesített száma a horizontális szabályok különböző kategóriái esetében.

A horizontális szabályok kategóriáin belüli meg nem felelések az 1. cikk (2) bekezdésének e) pontjában említett e területen végzett hatósági ellenőrzésekre vonatkozó egyedi uniós rendelkezésekből erednek. Az állati melléktermékek, illetve az azokból származó termékek biztonságával kapcsolatos szabályoknak való meg nem felelések a 142/2011/EU rendelet VII. fejezetében foglalt szabályok szerint elvégzett hatósági ellenőrzések eredményeire vonatkoznak.

A „Meg nem felelő termék” kategória esetében a tagállamok jelenthetik a meg nem feleléseket a rendelkezésre álló (egyedi uniós előírások tárgyát képező állati melléktermékek kategóriáira vonatkozó) opcionális kiegészítő sorokban, amelyeket (*) jelöl.

Az 5.4. táblázat „Tevékenységek/intézkedések” oszlopának kitöltése „Közigazgatási” oszlop Az illetékes hatóságok által a jelentéstételi évben kezdeményezett, az (EU) 2017/625 rendelet 1. cikke (2) bekezdésének e) pontjában említett területekre vonatkozó szabályoknak való megfelelés helyreállítására irányuló tevékenységek/intézkedések összesített száma a létesítmények/üzemek és a horizontális szabályok különböző kategóriái esetében. „Bírósági” oszlop Azon tevékenységek/intézkedések összesített száma, amelyeket az illetékes hatóság a jelentéstételi évben az igazságügyi hatósághoz továbbított az (EU) 2017/625 rendelet 1. cikke (2) bekezdésének e) pontjában említett területekre vonatkozó szabályoknak való megfelelés helyreállítása érdekében.

A „Meg nem felelő termék” kategória esetében a tagállamok jelenthetnek tevékenységeket/intézkedéseket a rendelkezésre álló (egyedi uniós előírások tárgyát képező állati melléktermékek kategóriáira vonatkozó) opcionális kiegészítő sorokban, amelyeket (*) jelöl.

6. szakasz: Állatjóléti követelmények

A II. rész 6. szakasza a következőkből áll:

— egy 6.1. számú szövegdoboz, szabad szöveg céljára, a megfelelés elért szintjére vonatkozó általános következtetéshez,

— egy 6.2. számú táblázat a gazdaságokban tartott állatok jólétével kapcsolatos hatósági ellenőrzésekre, meg nem felelésekre és a hatóságok által hozott intézkedésekre vonatkozóan,

— egy 6.3. számú szövegdoboz szabad szöveg céljára, a gazdaságokban tartott állatok jólétére vonatkozó elemzéshez és cselekvési tervhez,

— egy 6.4. számú táblázat a szállítás közbeni állatjóléttel kapcsolatos hatósági ellenőrzésekre, meg nem felelésekre és a hatóságok által hozott intézkedésekre vonatkozóan,

— egy 6.5. számú szövegdoboz szabad szöveg céljára, az állatok szállítás közbeni jólétére vonatkozó elemzéshez és cselekvési tervhez,

— egy 6.6. számú szövegdoboz, szabad szöveg céljára, az állatok leölésük során fennálló jólétére vonatkozóan, valamint

— egy 6.7. számú opcionális szövegdoboz szabad szöveg céljára a megjegyzésekhez.

A 6.1. szövegdobozt az A.1. szakasz iránymutatásai szerint kell kitölteni.

A gazdaságokban tartott állatok jóléte területén és a 98/58/EK tanácsi irányelv (30) 6. cikkének (2) bekezdésében, az 1999/74/EK tanácsi irányelv (31) 8. cikkének (2) bekezdésében, a 2007/43/EK tanácsi irányelv (32) 7. cikkének (2) bekezdésében, a 2008/119/EK tanácsi irányelv (33) 7. cikkének (3) bekezdésében, valamint a 2008/120/EK tanácsi irányelv (34) 8. cikkének (3) bekezdésében előírt kötelezettségek teljesítése érdekében a tagállamoknak be kell nyújtaniuk a 6.2. táblázatban foglalt információkat. E táblázat célja annak bemutatása, hogy milyen hatósági ellenőrzéseket végeztek el, milyen típusú meg nem felelések fordultak elő és milyen számban, továbbá milyen intézkedéseket hoztak az illetékes hatóságok, amely tényezők nagyon hasznosnak tekinthetők a gazdaságokra vonatkozó állatjóléti szabályoknak való megfelelés szintjének kimutatásához.

A hústermelés céljából tartott csirkékre vonatkozó hatósági ellenőrzések külön kategóriaként szerepelnek a 6.2. táblázatban, mivel a 2007/43/EK irányelv is éves jelentéstételt ír elő az ezen állatokkal kapcsolatos ellenőrzések vonatkozásában.

A 6.2. táblázat kitöltése „Tenyésztőüzemek száma” oszlop A tenyésztőüzemek összesített száma, amelyet a hatósági ellenőrzések megtervezéséhez használnak (jellemzően az év elején), az állatok különböző kategóriáinak vonatkozásában. „Elvégzett hatósági ellenőrzések száma” oszlop A jelentéstételi évben elvégzett hatósági ellenőrzések összesített száma az állatok különböző kategóriáiban. „Meg nem felelés” oszlop: „Az ellenőrzött tenyésztőüzemek száma összesen” opcionális oszlop Azon tenyésztőüzemek összesített száma az állatok különböző kategóriáinak esetében, ahol az illetékes hatóságok a jelentéstételi évben hatósági ellenőrzéseket hajtottak végre. „Azon ellenőrzött tenyésztőüzemek száma, amelyeknél meg nem felelést állapítottak meg” oszlop Azon tenyésztőüzemek összesített száma az állatok különböző kategóriáinak esetében, ahol az illetékes hatóságok a jelentéstételi évben hatósági ellenőrzéseket hajtottak végre és meg nem feleléseket tártak fel. „Tevékenységek/intézkedések” oszlop: „Közigazgatási” oszlop Az illetékes hatóságok által a jelentéstételi évben kezdeményezett, az (EU) 2017/625 rendelet 1. cikke (2) bekezdésének f) pontjában említett területekre vonatkozó szabályoknak való megfelelés helyreállítására irányuló tevékenységek/intézkedések összesített száma az állatok különböző kategóriái esetében. „Bírósági” oszlop Azon tevékenységek/intézkedések összesített száma, amelyeket az illetékes hatóság a jelentéstételi évben az igazságügyi hatósághoz továbbított az (EU) 2017/625 rendelet 1. cikke (2) bekezdésének f) pontjában említett területekre vonatkozó szabályoknak való megfelelés helyreállítása érdekében.

Az „Egyéb (nevezze meg)” sorban a tagállamoknak meg kell jelölniük egy vagy több, a legördülő menüben felsorolt fajt, amelyek az előző sorokban nem szerepeltek. A táblázat e sorában fel kell tüntetni azokat az egyéb fajok vonatkozásában végrehajtott hatósági ellenőrzéseket is, amelyeket a többéves nemzeti ellenőrzési tervben meghatározott cél teljesítése érdekében végeztek el.

A tagállamoknak a 6.2. táblázatban benyújtott adatokat fel kell használniuk a meg nem felelés legsúlyosabb feltárt eseteinek elemzése keretében. Ezeknek az elemzéseknek kiindulópontként kell szolgálniuk egy nemzeti cselekvési tervhez, amely kezeli ezeket a megállapításokat annak érdekében, hogy az elkövetkező években meg lehessen előzni vagy vissza lehessen szorítani ezek előfordulását. A 98/58/EK irányelv 6. cikkének (2) bekezdésével, az 1999/74/EK irányelv 8. cikkének (2) bekezdésével, a 2007/43/EK irányelv 7. cikkének (2) bekezdésével, a 2008/119/EK irányelv 7. cikkének (3) bekezdésével, valamint a 2008/120/EK tanácsi irányelv 8. cikkének (3) bekezdésével összhangban, amelyeket az (EU) 2017/625 rendelet 151. cikke (2) bekezdésének b) pontja, 152. cikke (1) bekezdésének b) pontja, 156. cikke (2) bekezdésének b) pontja, 157. cikke (2) bekezdésének b) pontja, illetve 158. cikke (2) bekezdésének b) pontja módosított, a tagállamoknak a 6.3. szövegdobozban ismertetniük kell az elemzéseket és a nemzeti cselekvési terveket.

Az állatok szállítás közbeni jóléte területén és az 1/2005/EK tanácsi rendelet (35) 27. cikkének (2) bekezdése szerinti kötelezettségek teljesítése érdekében a tagállamoknak be kell nyújtaniuk a 6.4. táblázatban szereplő információkat. E táblázat célja annak bemutatása, hogy milyen hatósági ellenőrzéseket végeztek el, milyen típusú meg nem felelések fordultak elő és milyen számban, továbbá milyen intézkedéseket hoztak az illetékes hatóságok, amely tényezők nagyon hasznosnak tekinthetők az állatok szállítás közbeni jólétére vonatkozó szabályoknak való megfelelés szintjének kimutatásához. Az állatok szállítás közbeni jólétével kapcsolatos hatósági ellenőrzések hatóköre kiterjed a kiindulási helyre, a szállítás idejére (többek között ellenőrző állomásokon és kilépési pontokon), a rendeltetési helyre, valamint a szállítás befejezését követő ellenőrzésekre.

A 6.4. táblázat kitöltése „Elvégzett hatósági ellenőrzések száma” oszlop Az állatok szállítás közbeni védelmével kapcsolatban a jelentéstételi évben elvégzett hatósági ellenőrzések összesített száma állatfajonként. „Meg nem felelések száma és kategóriája” oszlop: „1. Az állatok szállításra való alkalmassága” oszlop Az állatok szállításra való alkalmassága tekintetében (az 1/2005/EK rendelet 3. cikkének b) pontja, valamint I. mellékletének I. fejezete és VI. fejezetének 1.9. pontja) az illetékes hatóságok által feltárt meg nem felelések összesített száma állatfajonként. „2. Szállítási gyakorlat, helyigény, magasság” oszlop A szállítási gyakorlat, a helyigény és a belmagasság tekintetében (az 1/2005/EK rendelet 3. cikkének d), e) és g) pontja, I. melléklete II. fejezetének 1.2. pontja, valamint III. és VII. fejezete) az illetékes hatóságok által feltárt meg nem felelések összesített száma állatfajonként. „3. Szállítóeszköz” oszlop A szállítóeszköz tekintetében, valamint az állatszállító vagy konténerszállító hajókról szóló kiegészítő rendelkezések tekintetében (az 1/2005/EK rendelet 3. cikkének c) és h) pontja, valamint I. mellékletének II., IV. és VI. fejezete) az illetékes hatóságok által feltárt meg nem felelések összesített száma állatfajonként. „4. Víz, takarmány, utazási idő és pihenési idő” oszlop Az itatás és etetés, az utazási idő és a pihenési idő tekintetében (az 1/2005/EK rendelet 3. cikkének a), f) és h) pontja, valamint I. mellékletének V. fejezete) az illetékes hatóságok által feltárt meg nem felelések összesített száma állatfajonként. „5. Dokumentumok” oszlop A szállítási dokumentáció, a szállítmányozók engedélyei, a járművezető képesítési bizonyítványa és a szállítóeszköz jóváhagyása, valamint a menetlevél tekintetében (az 1/2005/EK rendelet 4. cikke, 5. cikkének (4) bekezdése, 6. cikkének (1), (5) és (8) bekezdése és 17. cikkének (2) bekezdése, valamint II. melléklete) az illetékes hatóságok által feltárt meg nem felelések összesített száma állatfajonként, a 4. kategóriában említett meg nem felelések kivételével. „6. Egyéb” oszlop Az illetékes hatóságok által feltárt, az előző kategóriákban nem szereplő meg nem felelések összesített száma állatfajonként. „Tevékenységek/intézkedések” oszlop: „Közigazgatási” oszlop Az illetékes hatóságok által a jelentéstételi évben kezdeményezett, az (EU) 2017/625 rendelet 1. cikke (2) bekezdésének f) pontjában említett területekre vonatkozó szabályoknak való megfelelés helyreállítására irányuló tevékenységek/intézkedések összesített száma a létesítmények és a horizontális szabályok különböző kategóriái esetében. „Bírósági” oszlop Azon tevékenységek/intézkedések összesített száma, amelyeket az illetékes hatóság a jelentéstételi évben az igazságügyi hatósághoz továbbított az (EU) 2017/625 rendelet 1. cikke (2) bekezdésének f) pontjában említett területekre vonatkozó szabályoknak való megfelelés helyreállítása érdekében.

A tagállamoknak a 6.4. táblázatban benyújtott adatokat fel kell használniuk a feltárt súlyos hiányosságok elemzéséhez. A tagállamoknak a 6.5. szövegdobozban ismertetniük kell az elemzést és adott esetben a hiányosságok orvoslására irányuló cselekvési tervet. A 6.5. szövegdobozban közölt elemzésnek és cselekvési tervnek ki kell terjednie az IMSOC rendszerben jelentett állatjóléti ellenőrzésekre és hiányosságokra is. A tagállamok ismertethetik továbbá az illetékes hatóságok által állatfajonként kirótt szankciók számát, összhangban az 1/2005/EK rendelet 25. cikke szerinti nemzeti jogszabályokban meghatározott szabályokkal, valamint az illetékes hatóságok által hozott sürgősségi intézkedések, a jogsértések és a jogsértésekről való értesítések számát állatfajonként, összhangban az 1/2005/EK rendelet 23. és (2022. december 14-ig) 26. cikkével.

Az állatok leölésük során fennálló jóléte területén az 1099/2009/EK tanácsi rendelet (36) nem tartalmaz egyedi követelményt a vágás (azaz az állatok emberi fogyasztás céljából történő leölése) során fennálló állatjóléttel kapcsolatos hatósági ellenőrzések jelentésére vonatkozóan. Amennyiben azonban a tagállamok többéves nemzeti ellenőrzési tervének rendelkezései értelmében hatósági ellenőrzésekre került sor az e rendeletnek való megfelelés ellenőrzése céljából, ezekről itt be kell számolni, az (EU) 2017/625 rendelet 113. cikke (1) bekezdésének b) pontjában foglaltaknak megfelelően.

Ezért a 6.6. szövegdobozban a tagállamoknak áttekintést kell adniuk az illetékes hatóságok által elvégzett hatósági ellenőrzések eredményeiről, valamint a meg nem felelés jelentéstételi évben feltárt eseteinek típusáról és számáról.

A 6. mellékletben található egy nem teljes körű, indikatív jegyzék, amely iránymutatásként szolgál az (EU) 2017/625 rendelet 1. cikke (2) bekezdésének f) pontjában említett területre vonatkozó hatósági ellenőrzésekkel kapcsolatos információk jelentéséhez.

7. szakasz: A növénykárosítókkal szembeni védekező intézkedések

A II. rész 7. szakasza a következőkből áll:

— egy 7.1. számú szövegdoboz, szabad szöveg céljára, a megfelelés elért szintjére vonatkozó általános következtetéshez,

— egy 7.2. számú táblázat a hatósági ellenőrzésekhez,

— egy 7.3. számú opcionális szövegdoboz szabad szöveg céljára a megjegyzésekhez,

— egy 7.4. számú táblázat a meg nem felelés eseteiről és a tevékenységekről/intézkedésekről, valamint

— egy 7.5. számú opcionális szövegdoboz szabad szöveg céljára a megjegyzésekhez.

A 7.1. szövegdobozt az A.1. szakasz iránymutatásai szerint kell kitölteni.

A hatósági ellenőrzésekről szóló 7.2. táblázat esetében a tagállamoknak szem előtt kell tartaniuk az A.2. szakaszban foglalt iránymutatást.

A 7.2. táblázat kitöltése „Vállalkozók száma” oszlop A vállalkozók összesített száma, amelyet a hatósági ellenőrzések megtervezéséhez használnak (jellemzően az év elején), a vállalkozók különböző kategóriáinak vonatkozásában. „Elvégzett hatósági ellenőrzések száma” oszlop A jelentéstételi évben elvégzett hatósági ellenőrzések összesített száma a vállalkozók különböző kategóriáiban.

A „Növényútlevelek kiállítására felhatalmazott vállalkozók” kategória azokat a vállalkozókat foglalja magában, akik az (EU) 2016/2031 európai parlamenti és tanácsi rendelet (37) 91. cikkével összhangban jóváhagyott tervet hajtottak végre a károsítók jelentette kockázatok kezelésére irányulóan, valamint azokat a vállalkozókat, amelyek telephelye az (EU) 2016/2031 rendelet 18. cikkének (1) bekezdésével összhangban kijelölt körülhatárolt területen található.

A 7. mellékletben található egy nem teljes körű, indikatív jegyzék, amely iránymutatásként szolgál az (EU) 2017/625 rendelet 1. cikke (2) bekezdésének g) pontjában említett területre vonatkozó hatósági ellenőrzésekkel kapcsolatos információk jelentéséhez.

A 7.4. táblázat két fő oszlopból áll, az egyik a meg nem felelésekre, a másik pedig a tevékenységekre/intézkedésekre vonatkozik. E táblázat kitöltésekor a tagállamoknak figyelembe kell venniük az A.3. szakaszban foglalt iránymutatást.

A 7.4. táblázat „Meg nem felelések” oszlopának kitöltése „Az elvégzett hatósági ellenőrzések során megállapítva” oszlop A jelentéstételi évben feltárt meg nem felelések összesített száma a vállalkozók különböző kategóriáiban. „Az ellenőrzött vállalkozók száma összesen” opcionális oszlop Azon vállalkozók összesített száma a vállalkozók különböző kategóriáinak esetében, akiknél az illetékes hatóságok a jelentéstételi évben hatósági ellenőrzéseket hajtottak végre. „Azon ellenőrzött vállalkozók száma, akiknél meg nem felelést állapítottak meg” opcionális oszlop Azon vállalkozók összesített száma a vállalkozók különböző kategóriáinak esetében, akiknél az illetékes hatóságok a jelentéstételi évben hatósági ellenőrzéseket hajtottak végre és meg nem feleléseket tártak fel.

Ebben a szakaszban meg nem felelésnek minősül az (EU) 2016/2031 rendelet növényegészségügyi követelményeitől, különösen a 90. és 98. cikkben foglalt követelményektől való bármely eltérés.

A 7.4. táblázat „Tevékenységek/intézkedések” oszlopának kitöltése „Közigazgatási” oszlop Az illetékes hatóságok által a jelentéstételi évben kezdeményezett, az (EU) 2017/625 rendelet 1. cikke (2) bekezdésének g) pontjában említett területekre vonatkozó szabályoknak való megfelelés helyreállítására irányuló tevékenységek/intézkedések összesített száma a vállalkozók különböző kategóriái esetében. „Bírósági”